edo «GANICH DE MACAYE» egiazkoaren ixtorioa\nG. Eskuarazko literaturan «roman» edo irakurgaiak badirela badakit, hala nola Domingo Aguirren Garoa eta Kresala, Barbieren Piarres, Aita Lhanden Yolanda, Elissambururen Piarres Adame, Azkueren Ardi galdua, Echaideren Joanak joan eta bertze asko. Nahi nuke jakin zoin den zaharrena?\nE.R.R. Zaharrena: Atheka gaitzeko oiharzunak.\nG. Hau izen bitxia! «Atheka gaitzeko oiharzunak»! Nungoa da «Atheka gaitz» hori?\nE.R.R. Ez baitakizu nun den Atheka gaitza? Alo! Itsasun ba ahal dakizu badela «Le pas de Roland» arrokatarte famatu bat? Erraiten dute Roland gerlariak, hortik pasatzeko, zilatu zuela pausu hori. Eskuaraz pausu horrek «Atheka gaitza» du izana. Ez dakit Roland behinere iragan denetz Itsasun gaindi. Bainan xoko hortan kontrabandixtek izan zituzten beren balentriak karlisten gerla-denboran, eta hetaz da hain xuxen mintzo aipu dugun liburua.\nG. Nork egin zuen liburu hori?\nE.R.R. Bazen Baionan, duela ehun urte, notari kostatar bat, Doniandarra: Jean Baptiste Dasconaguerre. Egun batez, heldu zaio bulegorat Makeako gizon zahar bat, lehen aberats izana, eta orai zorrez ithoa: hartzedunen ixil-arazteko, bere lurren saltzerat doa eta kontseilu galdez jina da notariaren ganat. Izena du Ganix Antxordoki eta kondatzen diozka bere biziko gora-beherak: nola zuen gaztean fortuna zerbait egin, bainan ere nola zitzaizkon irabaziak urtu, jende askori diru presta-emanez, hainitzek ez baitzioten pilik ere turnatu. Alta, batzuentzat, muga hortan, etzuen bakarrik dirua irriskatu, bainan berdin libertatea eta bizia. Antxordoki ari da xehe-xehea bere ixtorio xaharren kondatzen, eta Dasconaguerrek hain ederrak, hain hunkigarriak atxemaiten ditu, non asmu bat heldu baitzaio gogorat: ixtorio hoitaz liburua bat eginen du, eta Ganixentzat izanen da, liburuak emanen duen irabazi guzia: gisa hortan, ez da beharbada bortxatua izanen bere ontasun guzien saltzerat...\nG. Bihotz oneko gizona zitaken Dasconaguerre hori. Bainan nola egin zuen bere liburua? Eta ongi saldu zena?\nE.R.R. Frantsesez izkiriatu zuen zarra-zarra hamalau kapitulu zauzkan lan bat. Bainan, lege-paperetan usatuagoa baitzen literatura hutsean baino, hiruzpalau adixkideri galde egin zioten laguntza: hemen labur, han emenda, lerro batzu azkart, bertze batzu legunt, ororen artean obra panpinatu zioten frango polliki.\nTitulua eman zioten «Les échos du Pas de Roland» eta irakurleen tirriatzeko, ezarri zituzten hitz hauk tituluaren ondotik: «traduit du basque», hots, liburua eskuaratik izen zela frantseserat itzulia.\nEta huna liburuaren funtsa.\nMila zortzi ehun ta hoita hamairuan gira. Espainiako karlisten lehen gerla da. Mugan bada mogimendu. Diru, arma, jende, zer ez da pasatzeko? Segur, kontrabandixtak ez dira lanik gabe, fidatzen ahal zaioten ber. Heien buruzagietan bada batto, orok laudatzen dutena: Makeako Ganix Antxordoki.\nFama gaitza du eskualde guzian, abila delakotz, bainan denbora berean bere buruaren jabe, dena bihotz eta dena zuhurtzia. Guardekilako gataska baten ondotik, berrikitan Asisetarat (Auzitegi Nausirat) jaukitu dute, armak eskuan atxemanik. Bainan tribunalean Saint-Blancard guarden aintzindariak kondatzen du Atheka gaitzeko errekan zer gertatu den: «Jaunak, kontrabandixtak menditik jaustean, nahi izan ditugu arrestatu. «Halte» oihu guk egina gatik, hek ez ziren gelditzen. Nik Ganixi tiro egin diot eta itsuski kolpaturik erori da. Orduan, haren lagunek, errabiatuak, nahi izan nute garbitu. Beharrik kolpatua xutitu da, bere gerizan hartu nu, erranez: «hau ez hunki», eta harritzeko larderia batekin salbatu nu heien ukaldietarik. Uste dut denek orhoitu behar dugula gizontasun hortaz!» Eta jujek Ganix osoki xuritu zuten.\nHolako eskualdun leialari nor nahi fida zitakeen: haren etxea jauregi bilakatu zen, espainol aitoren semez eta kargudunez noiz nahi bethea. Zonbait aldiz galde egiten zioten ez othe zuenez diruketa zerbait mugaz bertze alderat pasatzen ahal. Ez zuen ezetzik, eta berdin biziaren irriskuan eginen zuen zerbitzua. Liburuko bigarren kapituluan kondatua da, nola, oraiko ez dakit zonbat miliun pasatu behar zituelarik, buhamiek Arruntzan jauzi egin zioten sosaz jabetzeko, eta nola garhaitu zituen.\nOndoko kapituluak salatzen dauku Ganixek bere fede kartsuan landaturik zaukala bere zuzentasuna.\nGero hasten da Beira-ko printzesaren ixtorioa Saltzbourg-etik ethorria da Belzunzeko jauregirat: horko jaun bizkondeak eman dio ostatu; bainan Espainian sartu behar du andere gaixoak, han don Karlos bere senharra aurkitu beharrez, urrundik eta arartekotz berriki ezkondu baitira. Bainan manua hedatua da, ez dezatela pasatzerat utz, eta berrogoi-ta-hamar mila libera hitzemanak dira printzesa arrestatuko duenarentzat. Orduan Ganixi hel egiten diote, eta Manuel adixkidea lagun, Makearrak bere gain hartzen du printzesaren iragan-araztea. Zaldiz, Heletan barna, kasu eginez, ethortzen dira Ganixen etxerat. Eliza-besta da herrian, eta usaiako libertimenduak egiten dituzte alegeraki, nahiz bazterrak soldadoz beteak diren. Bet-betan, herriko-mutilak abisu bat publikatzen du plazaren erdian, baizik-eta don Karlosen emaztea ingurumenetan kausitzen dela, eta sari ederra ukanen duela haren arrestatzaileak. Hoinbertze soldado eta guarda atzarriren artetik ihes egiteko, beharko da jeinu!\nKonduaren gaineko, altxatzen da ikaragarriko galerna bat: ximista, ihurtzuri, aize-zirimola, euri eta uholde, aro horrekin ez ditake asma ere ibai eta mendien gaindi eskapatzerik.\nAnartean soldadoek preparatzen dute Ganixen etxearen setioa. Bainan printzesa airatu da etxe hortarik eta, emazte bat hil baita han nunbait, haren ahukuaz baliatuko dira anderearen laguntzeko, doluzko kopa batek gorderik.\nGero, Luhosotik harat, ur-handiaren iragaiteak emanen ditu lanak, den zubi bakarra ongi zaindua ditakelakotz.\nBainan penak ez dira fini. Segur Makean soldadoek setiatu dute Ganixen etxea, eta miatu ere barne guziak gelaz-gela, deusik, ez nehor atxeman gabe: eta ez dira guti irringarri aintzindari gaizoak. Alde hortarik ihes-egilek ez dute zeren kexa.\nBainan, Atheka gaitzetik mendian goiti, printzesak zer ez du sofritzeko: patarrak xut dira eta lerrakor. Mementoka ez du gehiago kalipurik. Ganixek eta Manuelek behar dute bizkarrean karreatu paketa bezala. Gaixo anderea erdi etsitua da, eta mugari hurbil-hurbila, horra berriz uste gabeko lanjerra: bi guarda haren bilha ibilki. Hatsa atxikiz, hiru ihes-egilek uzten dituzte arrasetik pasatzen, eta horra, azkenean, mugako errekañoa iragana. Printzesa mugaz bertzaldean da eta, handik frango laster, Amayureko tropa ederren erdian, alegrantziarik handienean aurkitzen ahalko du don Karlos bere senhar famatua.\nFinitzean, Dasconaguerrek othoizten ditu irakurleak, ez dezaten miserian utz Antxordoki zaharra.\nHorra bada laburzki liburuaren funtsa.\nG. Ongi saldu zena «Les échos du Pas de Roland» delako liburua?\nE.R.R. Ezin hobeki! Bixkotxa bezala. Izan zituen bortz edizione gutienetik. Dasconaguerrek goresmenak izan zituen ehunka. Hemezortzi apezpikuk onetsi zuten haren obra bertsuak igorri ziozkaten Oxaldek eta bertze askok... Haatik irakurle hainitzek izkiriatzen zioten: «Diozu, Jauna, eskuaratik itzulia dela liburu eder hori. Zertako ez daukuzu bada eskuarazko liburua ere agerarazten?» Dasconaguerre gaizoak ez zuen aitortu nahi, ez zela eskuarazko libururik, eta hitzeman zuen lehen bai lehen atherako zela.\nBerak eskuara bazakien egun guzietako zurruburuen aipatzeko aski. Bainan ez zuen eskuaraz izkiriatzeko usaiarik are gutiago mintzaire hortan liburu baten egiteko jeinurik. Xerka ibili zen nork itzuliko zion frantsesa eskuaralat. Lehenik othoiztu zuen Larreguy Senpereko jaun erretor jakintsuna. Sortzez ziburutarra baitzen, haren eskuarak bazukeen Dasconaguerrenaren eite. Lotu zen lanari, bainan laster nekatu eta biderditan utzi. Orduan Larresoron mutiko gazte bat, Guibert deitzen zena, atxemanik, proposatu zion lan bera. Guibertek berritik hasi zuen itzulpena, eta frango urrun ereman. Zorigaitzez, haren mintzaira ez zen kostatarra adixkidek erran zioten notariari itzulpen hori ez zezan argitarat eman. Itsas-hegiko sankristau batek onhartu zuen entsegu berri baten egitea. Bainan ez zuen kausitu. Azkenean Vinson eskualzale famatuari hel egin zion eta hunek lagun hartu zuen Bardozeko erretor zen Martin Hiribarren apeza. Notaria eta bertze biak bederatzi egunez ari izanen ziren elgarrekin, eta xutik ezarri itzulpena.\n«Atheka gaitzeko oiharzunak» eman zioten titulua, eta gisa hortan Dasconaguerrek atxiki zuen bere hitza.\nG. Zure iduriko liburu berri horrek zer balio du?\nE.R.R. Aitortuko dautzut biziki laket zaitala eta, Hiribarreni esker, eskual usain berezi bat baduela, nahiz frantsesari jarraikitzen den frango urbildik.\nG. Ongi saldu zena?\nE.R.R. Lehenik jalgi zituzten bi mila eta ehun liburu. Geroxago, Ameriketako kazeta batek bigarren aldikotz ager-arazi zuen, bai eta hirugarren aldikotz mugaz haindiko aldizkari eskualdun batek.\nGanix Antxordokiren fama hainbertzetaraino hedatu zen non «Makeako Ganix» edo erdaraz «Ganix de Macaye» eskualdun garbiaren eredutzat eta modelatzat hartua izan baitzen.\nGeroxago, trufaz, teatrolariek «Ganix de Macaye» irri-egingarri bat pentsatu zuten, frantses bitxi bat zerabilana.\nBainan orok atxiki behar dugu gogoan, egiazkoak ez zuela zanpantzar-aire izpirik eta ezin ederkiago presentatu daukutela Atheka gaitzeko oiharzunetan.


Zientzia eta erbestea batzarra, martxan : Hamaika Bide Elkartea\nNahiz eta hasieran genituen beldurra, Hamaika Bide Elkarteak antolatutako XV. Nazioarteko Batzarra, zalantzarik gabe, aurrekoen mailan egongo da. Dagoeneko berrogei hizlariak dira, medikuntza eta arkitektura arlo nagusiak izanik. Izan ere, badira beste zientzia alorretako protagonisten presentziak: Matematikakoa, Biologiakoa, Kimikakoa… Antonio Chamorro, Antoni Bonet i Castellana, Vicenta Llorente, Carlos Saénz de la Calzada, Mariano Doporto Marchori, Justo Garate edo Alfredo Lagunilla bezalako pertsonalitate handiak jardunalietan berriro ere plazaratuak izango dira.\nHasierako batzarraren espazioak, bestetik, hiru izango dira azkenik: hasierako Gipuzkoako Foru Aldundiaren jauregiarekin eta Euskal Herriko Unibertsitatearen Liburutegi Nagusiaren Aretoarekin batera, Miramar Jauregian ere zenbait hitzaldi eta ponentzia irakurriko dira. Gure batzarraren data bereetan “Mugak” I. Euskadiko Nazioarteko Arkitektura Bienala ospatuko da eta Euskal Herriko Unibertsitatearen Arkitektura Fakultateak betidanik erbesteko arkitekturaren gaineko interes handia erakutsi du. Ondorioz, elkarlanean, jardunaldi oso bat Bienalaren espazioan egingo da.\nHasierako ekitaldia Gipuzkoako Foru Aldundiaren Areto Nagusian egingo da eta bertan Markel Olano jaunak, Gipuzkoako Ahaldun Nagusiak hartuko du parte. Hasierako hitzaldia Jose Maria Bengoa jaunak (Université de Genevè) irakurriko du. Jose Maria hain ezaguna izan zen Jose Maria Bengoa Lecandaren semea da, erbesteko mediku ospetsua izan zena.\nItxiera gure taldekidea den Arantza Amezagaren eskuetan egongo da. Arantza Gines Anaia biologoari buruz arituko da.\nBatzarraren datak azaroaren 7tik 11ra izango dira.\n1. argazkia: Garate familia Buenos Airesen, 1937ko abenduaren 10ean.\n2.argazkia:Erdian Bizenta Llorente doktorea Turkmenian. (José Ignacio López Colónen eskaintza).\nTags: destacadas, destacadas


Auzia Euskaraz (epaiBi): Fiskal eta letraduentzako euskara ikastaroen deialdia irekita\nFiskal eta letraduentzako euskara ikastaroen deialdia irekita\n2016-06-07 Auzia Euskaraz!\nAurten ere, Herri Administrazio eta Justizia Sailak euskalduntze- eta alfabetatze- ikastaroak antolatu ditu 2016/2017 ikasturterako, Justizia Administrazioko karrera fiskaleko kideei zein letraduei zuzenduta.\nEskabideak aurkezteko epea datorren ostiralean, ekainaren 10ean (egun hori barne) amaituko da.\nHiru eskaintza mota dago:\n• Aurrez aurreko eskolak, euskaltegian, astean 10 ordu edo gutxiago.\n• Autoikaskuntza ikastaroa: alde batetik, BOGA programa izango dute ikasleek (BOGA programa: internet bidez, edonondik eta denbora mugarik gabe ikasteko multimedia-sistema da) eta, bestetik, baliabide osagarriak, HABEnet-eko ikasleen guneko baliabideak tartean.\n• Udako ikastaro trinkoak –euskaltegian nahiz barnetegian- eta horien iraupena ez da 90-100 eskola-ordu baino gutxiagokoa izango.\nIkastaro hauetan parte hartu nahi duzuenok hemen sakatu eskabide-orria lortzeko. Orria bete eta Eusko Jaurlaritzako Justizia Administrazioko Zuzendaritzara bidal ezazue ondorengo bide hauetako bat aukeratuta:\n• Posta elektronikoa: normalkuntza-alava@aju.ej-gv.es\n• Fax-a: 945 019151\n• Ohiko posta: Herri Administrazio eta Justizia Saila\nGaia: Fiskalak, Hizkuntza Normalizazioa, Idazkariak


Garaipena Senior-entzat – Ostadar SKT\nOstadar SKT taldekoek bi jardunaldi jarraian irabazi gabe egon ondoren, Larramendi ILK menderatu zuten, bigarren faseko beraien lehenengo porrota suposatu zuen. Ostadar taldekoek partida ona egin zuten eta 40 minututan zehar intentsitatea mantentzea lortu zuten.\nPartida hasieran, Ostadarrekoek oso adi hasi ziren, baina Larramendikoek kanpoko jaurtiketan oso ondo egon ziren lehenengo laurdenean; hiru hiruko sartu 18 puntutara iristeko lehenengo 10 minutuetan. Aldiz, Ostadarrekoei askoz gehieago kostatzen zitzaien saskiratzea. Laurdenaren amaieran, markagailua kanpoko taldearen alde zegoen 10-18.\nBigarren laurdenean, Ostadar taldekoek defentsan aldaketa batzuk egin zituzten aurkarien saskiratzaile erritmoa moztu nahian. Lehenengo 5 minutuak intentsitate handikoak izan ziren eta markagailua berdindu zen, aurkarien kanpo jaurtiketak gutxitzen joan zen eta Ostadarrekoek erreboteak ondo borrokatu zituzten bigarren aukerak ez emateako. Hurrengo 5 minutuetan berdintasuna mantendu zen markagailuan eta kontraerasoko jokaldi on batekin amaitu zen. Atsedenean 25-24 etxekoentzat.\nHirugarren laurdenean, Ostadar taldekoek ondo jokatzen jarraitu zuten, erasoan erabaki hobeak hartzen. Defentsako aldaketekin jarraitu zuten etekin handia ateratzen ari zirelako eta defentsa ona finkatzea lortu zuten. Kanpotarrek ere defentsa aldaketa bat proposatu zuten, zonakako 2-3, baina kanpo jaurtiketan ondo egon ziren Ostadarrekoek eta azken laurdenera abantail txiki batekin iritsi ziren (44-36).\nAzken laurdenean kanpokoek abantaila murriztea lortu zuten, markagailura hurbiduz. Baina Ostadar taldekoek lasaitasuna mantendu, erasoan abantailak bilatuz eta beraien defentsari esker, emaitza arriskuan jarri gabe (56-47) eta partida osoan zehar lan ona egitearen sentsazioarekin partida ixtea lortu zuten.\n56-Ostadar SKT (10+15+19+12)\n47-Larramendi ILK (18+6+12+11)


2014-2020 Plan estrategikoa - Eurorégion Nouvelle-Aquitaine, Euskadi, Navarre\nEurorégion Nouvelle-Aquitaine, Euskadi, Navarre > Euroeskualdea > 2014-2020 Plan estrategikoa\nAkitania Berria Euskadi Nafarroa Euroeskualdeak lurralde barruko proiektuak garatu eta bultzatzen ditu hainbat eremutan: ekonomia, enplegua, hezkuntza, mugikortasuna, ingurumena, etab.\nEuroeskualdearen estrategian, ekintza ekonomikoak, sozialak, kulturalak eta ingurumenari loturikoak garatzea hiritarrekin eta hiritarrentzat jardutea da: hau da, ezinbestekoa da hiritarrak eragile edo onuradun gisa inplikatzea parte hartzen duten proiektuetan.\nTeknologia berriak, elkarrekintza, parte-hartzea, komunikazioa… Akitania Berria Euskadi Nafarroa Euroeskualdeak honako zeharkako esparru hauetan jarduten du, lurraldeko kohesioa lau ardatzetan landuz:\nEzagutza, berrikuntza eta lehiakortasunerako ekonomia\nPartekatu, berritu, zaindu…. da elkarrekin erabili nahi dugun lema, euroeskualde osoan.\n2014-2020 Ardatzen laburpena – Gobernantza


Zabalik Europar Batasunarekin zerikusia duten ikasketak egiteko beken deialdia\n2020-2021 ikastaroan, Europar Batasunarekin zerikusia duten gaiei buruzko espezializazio ikasketak egiteko beken beste edizio bat daukagu hemen.\nHelburua ikasleek Europako unibertsitateak, erakundeak eta ekonomia sakon ezagutzea da.\nBeka horiek unibertsitate gradudunentzat edo lizentziadunentzat dira, batez ere Ekonomiako, Enpresen Administrazio eta Zuzendaritzako, Zuzenbideko, Politika eta Administrazio Zientzietako edo Soziologiako ikasketak egin dituztenentzat.\nBeka bakoitza 24.000 eurokoa izango da ikasketak Brujasko Europa Ikastegian egiten dituztenentzat. Beste unibertsitate batzuetan ikasten dutenentzat, berriz, 12.000 eurokoa izango da, bidaia, ostatu eta egonaldi gastuetarako, tasa akademikoetarako, inskripziorako eta matrikularako.\nBeka eskatu ahal izateko baldintzak\nZure eskaera martxoaren 13 baino lehen aurkeztu dezakezu.\n“Europar Batasunari buruzko prestakuntza jaso unibertsitate ospetsuetan!”


Lurralde Plangintza, Etxebizitza eta Garraio Saileko Estadistika Organoaren gutunen bat jaso baduzu, gure inkestetako baten laginean sartuta zaudela esanez, eta zalantzarik baduzu: derrigorrezkoa al da? nire datuak seguru egongo al dira? ez dut galdera hau ulertzen,... hemen aurkituko dituzu erantzunak, edo zalantzak argitzeko nora jo.\nEstatistika Organoa Lurralde Plangintza, Etxebizitza eta Garraio Saila. Donostia kalea, 1 - 01010 Vitoria-Gasteiz. Faxa: 945 01 63 40.\nLurralde Plangintza, Etxebizitza eta Garraio Saileko Estatistika Organoak egiten dituen ikerketak ofizialak dira, Legeak araututakoak dira, eta hortaz, derrigorrezkoa da horiei erantzutea.\nLurralde Plangintza, Etxebizitza eta Garraio Saileko Estatistika Organoa derrigortua dago, eta hitz ematen du hala egingo duela, datu pertsonalak isilpean gordetzera, eta hortaz, ezin du, inondik inora, inkestetan informazioa ematen dutenen datu pertsonalak zabaldu, ez argitaratu, ez zuzenean, ez zeharka, eta ezin du informazio hori estatistikarako ez den beste ezartarako erabili.\nInkesta on-line betetzea erabakiz geo, datuen segurtasuna eta isilpekotasuna bermatzeko, Lurralde Plangintza, Etxebizitza eta Garraio Saileko Estatistika Organoak erabiltzen dituen galde-sorta guztiak zerbiatzari seguru batean daude, eta horrek sean nahi du zure ordenagailuaren eta Lurralde Plangintza, Etxebizitza eta Garraio Sailaren zerbitzariaren arteko informazio-truke guztian isilpekotasuna bermatuta dagoela. IZENPEk, beste euskal administrazio guztietan bezala, ziurtatzen du zerbitzari seguru bat erabiltzen dugula. Beraz, zaude lasai; izan kofidantza erakunde horrengan.


Berriak archivos - Msk Hockey Mungia K.E\nHockeytik ezin da bizi, ikasketak behar ditugu lan egin ahal izateko\nHonekin batera doa Uxue Otegi-ri, patin hockey-ko atezanairi egindako elkarrizketa. Izena: Uxue Otegi Rodriguez. Adina: 22 urte. Patinatzen ikasi zenuen kluba: Santutxu Hockey Taldea. Jokatu duzun kategoria gorena: Ok Liga. Aurreko denboraldiko kluba: Club Patí Manlleu. Denboraldi honetako kluba: Club Patí Voltregà. Jokatu duzun beste klub batzuk eta zein kategoriatan? Read more…\nBy Mikel Madariaga Larrabaster, 3 months 14 February, 2022 ago\nAmetsak betetzen direnean\nBazen behin, maiatzean bost urte beteko dira, Mungiako 7 familiak amestu zuten beren alabak herrian inoiz egin ez den kirol batean, Hockey patinetan, jolasten ikustea. Herrian Malen Skate Kluba zegoenez, 2009tik patinajearen beste modalitate batean, skatean, lan egiten zuen elkarte bat, haiekin harremanetan jarri ziren lekua egiteko aukera ezagutzeko, eta Read more…\nBy Mikel Madariaga Larrabaster, 3 months 9 February, 2022 ago\n«Eskola-kirolak gizarte gisa galtzen ari garen balioak ematen ditu»\nGaur Aimar Pérez Sáez hobeto ezagutzeko aukera dugu, Barakaldokoa da (Bizkaia). 20 urte baino gehiago daramatza Patin Hockeyan, beti Gurutzeta Klubean, Espainiako hiru Txapelketatan parte hartu du eta sei aldiz deitu dute Euskal Selekzioarekin. MSK Hockey Mungia K.E: Kontaiguzu pixka bat, nola hasi zinen Patin Hockeyan? Aimar Pérez Sáez; Gurutzeta Read more…\nBy Mikel Madariaga Larrabaster, 4 months 24 January, 2022 ago\n“Kantitatea kalitatearen aurretik”\nDuela aste pare bat, amaitutzat eman genuen 2020/2021 ezohiko denboraldia MSK Hockey Mungia Kirol Elkartean. Tony Melero gure kirol zuzendari eta entrenatzaileak galdera sorta bati erantzuten dio, kanpaina honek eman duenaren balorazioa eginez. MSK: Joan den maiatzean 4 urte bete zenituen MSK-ko buru, Kirol Elkarteak bizi dituen berberak. Nolakoak izan Read more…\nBy Mikel Madariaga Larrabaster, 10 months 11 July, 2021 ago\nFutbolean atezaina eta Patin-Hockey-ean jokalaria.\nAurten 6 urte betetuko ditu Patin-Hockey kirolara urbildu zenetik. Izaro barbarias Soler-ek (Mungia, Bizkaia, 2005eko azaroaren 30a) galdetegi txiki bat erantzuten digu hobeto ezagutzeko. MSK: Zerk piztu zizun patin-hockey-ko interesa? Izaro Barbarias Soler; Beti gustatu zait patinatzea eta atentzioa deitu zidan ez nuelako inoiz entzun kirol honi buruz. MSK: Ze Read more…\nBy Mikel Madariaga Larrabaster, 1 year 9 February, 2021 ago\nGUTUNA ERREGE MAGOEI\nAurten Olentzero eta Mari Domingi ere ezin izan dira garaiz iritsi eta zuengana jotzen dugu. Gutuna egiten dugunetik laugarren urtea denez, gauza bakarra eskatuko dugu: Mungiako haur batzuk aukeratu duten kirola egiteko instalazio edo espazio bat. Patin-hockeya da kirol hau. Kirol kolektiboa, mistoa, garatzen eta irakasten ditugun balio askokoa; adiskidetasuna, Read more…\nBy Mikel Madariaga Larrabaster, 1 year 28 December, 2020 ago\nHockey eta MSK-k lagun berriak egiten lagundu didate eta daukadan lotsa pixka bat kentzen.\nIbon Madariaga Beldarrain gainontzeko taldekideak emakumezkoak diren talde batean jokatzen du Bizkaian eta Hockey Patines kirolera. 2017ko maiatzean, MSK Hockey Mungiako lehen entrenamenduak hasi genituenean, Ibon-en presentzia izan genuen. ¿Zelan da Bizkaiko Hockey Patines-eko talde femenino bateko mutil bakarra izatea? MSK Hockey Mungia: Nork animatu zaitu patinatzen hasteko? Ibon Madariaga Read more…\nBy Mikel Madariaga Larrabaster, 2 years 26 April, 2020 ago\nEmakumeek kirolean izandako parte-hartze handiagoa dela eta, Bizkaiko Patinaje Federazioa ez da fenomeno sozial hau arrotza, eta klubekin eta Bizkaiko Foru Aldundiaren lankidetzarekin hasten da emakumezkoen hockey patinatua sustatzeko lanetan; Bizkaiko klub desberdinetan parte hartzen duten neskak: teknika hobetzea, elkar ezagutzea, kirol honetan duten presentzia ikustea eta kirolik ez uztea. Read more…\nBy Mikel Madariaga Larrabaster, 3 years 13 November, 2019 ago\nUrriko 26an bola pistatik mugitzen denenean gure hirugarren kirol denboraldian hasiko gara Bizkaiko Eskola Kirola Ligan. Hementxe aurkesten ditugu Tony Melero-k gure Kirol Zuzendari eta Entrenatzaileak edukiko dituen jokalariak Kadete mailan.\nBy Mikel Madariaga Larrabaster, 3 years 15 October, 2019 ago\n“Ikasi, ongi pasatu eta 5 kontaktu lortu”\nHirailean hiru urte betetuko ditu Patin-Hockey kirolara urbildu zenetik. Mirari Bilbao López-ek (Mungia, Bizkaia, 2005eko urtarrilaren 7a) galdetegi txiki bat erantzuten digu hobeto ezagutzeko gure taldean atezain bezala, kapitaina izanik, jokatzen duenari. MSK; Zure hastapenak patinetan. Zein adinetan hasi zinen eta zergaitik erabaki zenuen Patin-Hockey-a egitea eta ez beste kirol Read more…\nBy Mikel Madariaga Larrabaster, 3 years 11 August, 2019 ago


ARGIA ikusten dut bazter guztietan\nTerrassan (Katalunia) calçot-jatea egiteko baliatu duenik ere bada.\nEz naiz hain positiboa, irakurle. Bazter guztietan ARGIA ikusten dudala diodanean ez naiz ari dena koloretsu ikusten dudala esaten; ziur harrapatu duzula txistea, horren argia bazara.\nDenoi pasa zaigula esango nuke: orain arte sekula ikusi ez duzun (edo zure buruak aurpegi hori ez du inoiz gogoratzeko betarik hartu) pertsona bat ezagutu eta bat-batean leku guztietan ikusten hasten zara. Horixe gertatzen ari zait niri azken denboran ARGIArekin. Ez dut ezagutu berria, egia da, baina azken aste hauetan txoko oso desberdinetan topatzea tokatu zait, eta hortik abiatuta ingurukoei ere hasi naiz galdezka beraiek non ikusten ote duten. Erantzunak denetakoak izan dira. Non irakurtzen du ote jendeak ARGIA?\nKasurik klasikoenetik hasteko, gutxietsi gabe nonbaitetik ekin behar baitzaio, paperekoa sofan irakurtzen dutenak daude, denbora librea goxatze aldera. Ezagutzen ditut lotarakoan ohean leitzen dutenak, argudiatuz irakurriz ederki hartzen dutela lo. Eta espezie honekin beti izan dut zalantza bera: zein atal irakurtzen ote dute ametsetan murgiltzeko? Alegia, zerk aspertzen ote ditu gehien?\nOrain gutxi esan dit lagun batek (eta badakit zerbait kontatzerakoan errazena “lagun batek esan dit” aitzakia jartzea dela, baina hau hala da) ARGIAren azken alea beti gordetzen duela komunean. Irriño batekin dio: “Nik nire santutegian irakurtzen dut astekaria gustuen, patxada ederrean”. Tira, bakoitzak du bere txoko maitatua! Gaztetxean irri-algaraka Beranduegi irakurtzen ari zela topatu nuen kideak ere huraxe izango du leku gogokoa.\nBeste lagun bat orain urtebete egin zen ARGIAko kidea, eta bere fisioterapiako kontsultaren itxarongelan jartzen du aldizkaria bezeroek irakur dezaten.\nBaina dena ez da hain polita. Inoiz maldiziorik ere aditu dut. Ezagutzen al duzu EGAko edo laugarren profileko azterketan irakurgai bezala ARGIAko artikuluren bat jarri eta suspenditu duenik? Bada niri tokatu zait baten bat.\nEta zerrendarekin luze jarraitzeko aukera izango nuke, baina zuri, irakurle, utziko dizut zure inguruan begiratzen hasi eta galdetzeko aukera. Ea non topatzen gaituzun!\nKanal honetan artxibatua: Argia Jendea


Ziurrenik galdu dituzun lagunen 5 akats nagusiak - Pop-Kultura\nZiurrenik galdu dituzun lagunen 5 akats nagusiak\n'Friends' arrakasta handiko NBC saio arrakastatsua da, mundu osoko jarraitzaile izugarriak dituena. Ikuskizunarekin obsesionatutakoek xehetasun guztiak isurtzen dituzte eta sarritan istorioari lotzen zaizkio. Ikuskizunak pop kulturaren kanon bihurtu diren momentu ikoniko ugari dituen arren, akats nabarmen batzuk galtzea zaila da.\nLagunak: Reunion aste honetan streaming plataformetan kaleratzeko prest dago. Ikuskizuneko 10 denboraldi guztietako saio binge-saiora joan aurretik, irakurleek jakitun izan beharko lukete blokeak eta jarraikortasunean akatsak. Baliteke norbere burua aldarrikatutako 'Lagunak' fanatiko batzuek ez dituztela horiek identifikatzea.\n# 1 - The Desappearing writing (Friends 4. denboraldia 20. atala)\nStill of Ross-en Joey-ren apartamentuan 'Friends' 4. denboraldiko 20. atalean\nEzkontzako soineko guztiak dituen atala Monica, Rachel eta Phoebek Ross eta Emilyren ezkontzarako erosketa bidaian oinarritzen da. Baina gauzek buelta bat ematen dute ezkontzako soinekoak ere probatzea erabakitzen dutenean.\n4. denboraldiko 20. ataleko akatsa Ross Chandler eta Joeyren apartamentura joaten denean gertatzen da.\negun txarra pasatzen ari zarenean\nHozkailuaren aldaketan horman jarritako Magna doodle bat jaurtiketa egin ondoren. Mezua nahiko erraza eta dibertigarria da irakurtzeko. Bakarrik pentsa daiteke doodle idazkerak Chandler eta Joeyren benetako pentsamenduak islatzen dituen.\nIrakurri ere: Nola ikusi Friends Reunion EAEn\nzein dira ezarri beharreko helburu batzuk\n# 2 - Monikaren takoi gaiztoak eta mingarriak bere apartamentura itzuli dira?\nNork ez lituzke gogoratuko Monikaren takoidun botak? Deabruak 8. denboraldian ponpa zainduak sortu zituen. Baina New Yorken ordu batzuk ibili ondoren, Monica azkenean adostu zuen bere erosketa inpultsiboak odol odoltsuak ematen zizkiola.\nZorionez, Chandlerrek etxera itzultzen du. Baina Monica geroago konturatu zen takoidun botak atzean utzi zituela geldialdian. Ikusle askok Monikaren botekin ikusi zuten azkena zela pentsatu zuten arren, misteriotsu itzuli zen bere apartamentuan. Gainera, orpoek jada ez zioten oinetan minik egiten.\nIrakurleak eszena honen interpretazioaren esku geratzen dira. Agian, Monica-k azkenean bota berri bat aurkitu zuen NYC-n, erruki eske izan ez zuena.\nIrakurri ere: 'Lagunak' zaleak ez daude pozik James Cordenek elkarretaratze berezi bat antolatzeak trailer ofizialaren aurkezpenaren ostean\n# 3 - Chandler eta Rachel hiru aldiz elkartu ziren ... lehenengo aldiz?\nEdozein fanatiko gogoratuko zen Chandlerrek Rachel ezagutu zuenean. 1. denboraldian, 1. atalean, Monicak bere lagun onena lagun guztiari aurkeztu zion ezkontzatik ihes egin ondoren. Eszena Chandlerrek Rachelekin izandako lehen interakzio gisa ezarri zen, baina ikuskizuneko beste bi instantek emaitza bera iradoki zuten.\n3. denboraldian, 6. atalean, 'The One with the Flashback' izenekoa, Chandler eta Rachel lehenengo aldiz elkartuko dira, beraien elkarrekintzak iradokitzen duen moduan.\n5. denboraldian, 8. atalean, 'One with the Thanksgivings', Monica bigarren hezkuntzako egunetako flashback sekuentziak unibertsitateko Chandler Rachel-ekin bilera bat erakusten du lehen aldiz.\n# 4 - Chandlerrek Monicarenganako maitasuna aitortu zuen ... bi aldiz!\nChandlerrek aitortu du Monicarekiko maitasuna 'Lagunak' filmean gordetzeko momentua dela. Baina noiz partekatu zituen berarekin sentimenduak?\n'The One Where Everybody Finds Out' filmak Chandlerrek Monicarenganako maitasuna adierazten duela erakusten du. Rachel, Joey eta Febo bikotea konfiguratzen saiatu ziren, dagoeneko elkarrekin ari zirela aitortu zuten.\nepe luzeko mutil-laguna hausten\nChandlerrek Monicari bere maitasuna adierazteko parafraseatzeko,\nMonicaz maiteminduta nago. Bai, maite dut. Bera maite dut. Maite zaitut, Monica.\nMomentuz harrituta eta ahoz aho egon arren, Monica-k dio Chandlerrek 'L-hitza' esaten duen lehen aldia dela.\nHala ere, 'Lagunak', 5. denboraldian 'One with the Thanksgivings' atalean, Chandlerrek bere maitasuna aitortzen du Monica Monica buruan indioilar bat daramala ikusi ondoren.\n'Oso itxura ona duzu, maite zaitut'.\nChandlerrek hori esatea ukatzen duen arren, Monica-k ozen eta argi entzun zuen beste 'Lagun' zaleak bezala.\nIrakurri ere: Top 5 Lagunen atalak Reunion bereziaren aurretik berriro ikusteko\n# 5 - Joeyren alkandora berria duena (Friends 5. denboraldia 17. atala)\nOraindik Joey Ross-en apartamentua jotzen ari da (irudia Warner Bros-en bidez)\nmundua hobeto aldatzeko moduak\nPasarte hau Joey Ross-en apartamentu eraikinean bizi den 'neska beroa' bilatzeko egin da. Baina Joey-ren zorteak Ross-en apartamentura eraman du. Eszenan Joey botoidun alkandora morea jantzita agertzen da korridorean jotzen ari zela.\nBaina alkandora harrigarriro kremaileradun galtza beltzarekin aldatzen da Rossek atea irekitzen duenerako.\nEzespena : Artikulu hau idazlearen iritzietan oinarrituta dago.\nIrakurri ere: 10 seme-alaba izango lituzke: David Schwimmer-ek agerian utzi du Joey Tribbiani-k zer egin dezakeen 2021ean Friends Reunion-en aurretik\nezin du inoiz komatxo egokirik egin\nzergatik utzi zuen John Cenak wwe?\nbehar ez den maitasuna behar al daiteke inoiz?\nzergatik gertatzen zaizkit gauza txarrak gertatzen zaizkidan


Karmele Agirregabiria: "Gustuko ditut sukalde kontuak eta arrozari ondo hartzen diot puntua" - Eskoriatza - Goiena.eus\nKarmele Agirregabiria: "Gustuko ditut sukalde kontuak eta arrozari ondo hartzen diot puntua"\nMirari Altube 2014-06-04 00:00\nInternet bidez euskaraz ikasteko fitxa baten aurrean Agirregabiria.\nEskoriatzarra da Karmele Agirregabiria (Eskoriatza, 1964), lan kontuengatik Aretxabaletan egoten da batez ere, eta Bergarako Ubera auzoan bizi da. Urte mordoa daramatza euskaraz irakasten Leintz Udal euskaltegian (Eskoriatza eta Aretxabaleta), eta bertako zuzendaria ere bada.\nZein da Karmele Agirregabiria, zelakoa da?\nLangilea da eta lagunen laguna. Eta kontuak ahazten ez dituena, gainera.\nZelako harreman daukazu sukaldearekin?\nBeti gustatu izan zaizkit sukalde kontuak. Egia da astean zehar senarrak jarduten duela sukaldean, baina oso gustuko dut.\nArroza, puntua oso ondo hartzen diot.\nAste bukaera pasa spa batera.\nHori ere spa batera, berriketan egiteko harekin.\nZergatik euskara irakasle?\nBizitzak honetara ekarri nau… Irakasle-ikasketak egin eta nerabeekin egin nuen urtebete. Baina konturatu nintzen ez zela hori nire mundua. Gero euskaltegietako lan poltsarako deialdira aurkeztu nintzen eta geroztik hemen nabil. Helduen mundua gustatu egin zitzaidan eta euskara orduantxe deskubritu nuen.\nEuskaraz erakustea, poztasuna da edo frustrazioa?\nPoztasuna, euskaraz ez dakienari erakutsi eta gero kalean euskaraz entzutea poztasun handia da.\nZer gurago euskaraz hala moduz egiten duen euskaldun berria edo tarteka bakarrik egiten duen euskaldun zaharra?\nEuskaldun berria. Denbora guztian euskaraz jardungo duten euskaldun zaharrak behar dituzte berriek hobeto moldatzeko.\nZerk ematen dizu belarriko mina? Gaztetxoek dioten: eske, yaque, porque, si, tipo… Belarriko eta bihotzeko mina ematen didate.\nIrakasle lanean ez duzu gustuko…\nAzterketak. Ikasle askok dutelako gaitasuna baina azterketa garaian blokeatu egiten direlako.\nNon gusturago ikasleen aurrean edo komunikabideen aurrean?\nEskoriatzako euskara edo Bergarakoa?\nEskoriatzakoa, zalantza barik.\nEta Bergarako Pazkoak edo Eskoriatzako San Pedro jaiak?\nSanpedroak, nahiz eta Pazkoetan denbora gehiago egin.\nAutodeterminaziorako eskubidea; Euskal Herrian bizi garen guztiok euskararen menpe izatea; eta independentzia.\nIkasle bat ezkondu egin zen ikasturte bukaeran eta hurrengoaren hasieran oso gizen ikusi nuenez zoriondu egin nuen haurdun zegoelakoan. Zelan zoriondu gainera! Gainerako ikasleen aurrean oihuka iragarri, muxuak eman… Eta ezetz, ez zegoela haurdun erantzun zidan. Ia hilabete pasatu nuen barkamen eske…\nEuskara irakasle lanbidean zer da ezinbestekoa?\nEuskara maitatzea eta hori transmititzen jakitea.\nZientzia zehatzak ikasi ez izanaz.\nEuskaltegian egindako ibilbidea.\nNire alaben sufrimenduak.\nAzken deskubrimendua puntua izan da. Eta bestela irakurri.\nAmak asko esaten duen esaera: Zopatsu eta saldatsu, ezin da!


Euskonews aldizkariaren lehen ale monografikoa sozio ekonomia eremukoa\nEuskonews aldizkariaren 716. zenbakia “Garapen Sozio Ekonomikoa: Euskal Gizartea eta Enpresa” proiektuaren baitan 2016an zehar burutu diren hausnarketen ingurukoa da.\n“Solasaldiak” atalean, Mari Jose Aranguren eta Helena Francok ongizate estatuari buruz, kohesioa soziala, ekonomia eta hezkuntzaren paperari buruz hausnartzen dute.\n“Gaiak” atalean, proiektuaren baitan burututako Mintegietan parte hartu duten pertsonen kolaborazioak jaso dira, gehienak hizlari moduan aritu direnak izanik. Bertan, aditu horien eskutik, sozio ekonomiako erronka eta egungo tendentziak aipatzen dira, baita horiei aurre egiteko proposamen eta hausnarketa batzuk ere.\nSusana FRANCO, James WILSON\n2017 urte honetan, aipatutako proiektuak euskal ekonomia eta enpresaren ezaugarri bereizleen inguruko azterketa abiatuko du. Zentzu horretan, lankidetza kontzeptua (maila eta agente desberdinen artekoa) lurraldearen garapenerako oinarrizko baloretzat hartzen da, eta ikasketarako esperientziak baita hausnartzeko proposamen ugari dituen eremu bat dela kontsideratzen da.\nHurrengo hausnarketa martxoak 9an burutuko da Bilbon. Informazio gehiago.


Euskal Herrian gutxienez 5.200 pertsona hil dira covidarekin eta munduan 3 milioi • ZUZEU\n3 milioi pertsona hil dira covidarekin pandemian munduan –\n3 milioi pertsona hil dira covidarekin munduan pandemian ofizialki.\n140+ milioi covid19 kasu zenbatu dira ofizilaki guztira munduan.\nEuskal Herria Hildakoak/Milioi biztanleko edo mila biztanleko estatistikan oso goian aurkitzen da.\nherrialdea hildakoak hildakoak milioi biztanleko hildakoak mila biztanleko\nTxekia 28.700 2.680 2,7 2021/04/22\nHungaria 25.700 2.660 2,7\nBosnia 8.080 2.463 2,5\nBulgaria 15.600 2.245 2,2\nMazedonia 4.550 2.184 2,2\nEslovakia 11.300 2.070 2,1\nBelgika 23.800 2.039 2,0\nEslovenia 4.170 2.006 2,0\nItalia 118.000 1.952 2,0\nErresuma Batua 127.000 1.871 1,9\nEUSKADI 4.090 1.842 1,8\nNAFARROA 1.140 1.727 1,7\nBrasil 381.000 1.792 1,8\nPeru 58.000 1.759 1,8\nAmeriketako Estatu Batuak 570.000 1.722 1,7\nPolonia 63.000 1.665 1,7\nMexiko 214.000 1.660 1,7\nPortugal 16.900 1.657 1,7\nEspainia 77.000 1.647 1,6\nKroazia 6.700 1.632 1,6\nFrantzia 102.000 1.563 1,6\nLiechtenstein 56 1.469 1,5\nErrumania 26.800 1.393 1,4\nMoldoba 5.600 1.388 1,4\nSuedia 13.800 1.366 1,4\nKolonbia 69.000 1.356 1,4\nArgentina 60.000 1.328 1,3\nTxile 25.300 1.323 1,3\nSuiza 10.500 1.213 1,2\nAustria 10.000 1.110 1,1\nHerbehereak 17.000 992 1,0\nAlemania 81.000 967 1,0\nUkraina 42.000 960 1,0\nGrezia 9.700 931 0,9\nHego Afrika 54.000 911 0,9\nIran 68.000 810 0,8\nErrusia 105.000 719 0,7\nKanada 23.700 628 0,6\nTurkia 37.000 439 0,4\nIndonesia 44.000 161 0,2\nIndia 185.000 134 0,1\nJapon 9.300 74 0,1\nAustralia 900 35 0,0\nZelanda Berria 26 5 0,0\nTxina 4.600 3 0,0\nWorld DEATHS covid – Google\nCOVID-19 datuak Euskadin – osasun saila\nKoronabirusaren azken datuak munduan | Berria\nGutxienez 4.288 pertsona hil dira covidarekin Euskal Herrian pandemian –eitb 2021/01/24-\ncovid data excel\nMundua – zuzeu\n3 milioi pertsona hil dira covidarekin pandemian munduan\nEuskal Herrian 5.200 pertsona hil dira covidarekin eta 3 milioi munduan\nCOVID, hildakoak, Mundua\nArte[faktua] 120: Idoia Garzes gipuzkoar kazetari eta idazlea, larunbat honetako 'Artefaktua'n\n24 pentsamendu “Euskal Herrian gutxienez 5.200 pertsona hil dira covidarekin eta munduan 3 milioi”-ri buruz\nJosu Naberan 2021-04-24 10:27\nDefuntuen zanbatekoak hor ditinagu, baina datu hutsak, erreferentziarik edo testuingururik gabe, hotzak iruditzen zaizkinak.\nHitz egin dezagun, bada, testuinguruaz.\nGaldera bat zeukeat, ume galdera nahi baduzue, zeren ezbainaiz mikrobiologo. Baina hizkuntzan dihardudanez, definizioak argi uztea interesatzen zait.\nLehenik, jakina da COVID-19a delako birusa EZ DUTELA ISOLATU, baizik eta artifizialki osatutako irudia baizik ez digutela aurkezten. Beraz, hilkortasun-tasa horien EGIAZKO KAUSA jakin beharra dinagu.\nItxura guztien arabera PNEUMONIA TIPIKOA duk, ez dakit “estazionala” ala kronikoa. OLATUEN kontu hori ez dinat irensten bete-betean.\nZEIN DA HORREN KAUSA? Hortxe gakoa.\nBaina kausa horretaz ez zegon eztabaidarik gure hedabideetan, zeren, dakigunez, hedabideak 4 edo 5 agentzien menpe baitaude.\nNik uste dinat egiazko kausa estali nahi digutela. Zergatik?\nBazeukanak nire hipotesia, baina lehenik zuen iruzkinen zain geratzen naun.\nChe 2021-04-24 20:40\nJosu, hiri erantzutea otu zaidak. Nik ez zekiat birusa isolatu diaten edo zer. Kontua duk, genoma hor zegokela publikatuta, hau ere agian gezurra duk. Dena dekela, hau gu bion artean konponduko diagu. Hi ez haiz mikrobiologoa, neu ere ez. Biok alkartuko gaituk eta nola edo hala probatu ein behar diau birus edo dena dekelako puta hau. Kutsatu deken bati faborea eskatuko zioau ea etxean konfinatuta zegoken bitartean hi etxean hartu eta pare bat egunez hirekin biziz hi kutsatzea ziurtatuko diagu. Saiatu hadi bere aho parean sudurra jarri eta bere hatsa xurgatzen, eztul egiteko esaiok eta ados egonez gero batera oheratu. Bi egunetan behintzat ziurtatu beharra zeok hi kutsatzea. Bi egun horien ondoren positibo emate ez badek, iruzur hau agerian geatukoek. Zerbait sentitzebaek, mesikuarengana behintzat ez hadi joan, ama lurrak ematen zizkiguken belarrekin osatuko haiz. Ondo iruditzen al zaik?\nJosu Naberan 2021-04-24 23:23\nChe, hire ekimena erakargarria duk hainbatean, batipat giza harremanak estutzeko (ahoz ahoko arnasketa eta abar)\nBaina eskerrik asko. Bazekiat kutsatuko naizela lehen ahoz-ahokoan. Ez sasi-Covid delakoaren kariaz, baizik eta pneumonia tipiko egiazkoagatik, zeren hori aski larria eta egiaztatua baituk dagoeneko urtebetez geroztik.\nPCRek positibo nahiz negatibo eman berdin-berdin duk, tresna matxuratua baituk ez.zekiat.zertarakoa.\nManiobra honen guztiaren erdigunean txertoak saltzea eta Farmakokrazia gizentzea zegok. Eta BAITA jendartea bezatzea ez.dakit.zein.xede makurretarako. Osasunak bost axola horiei.\nGuk, bitartean, KAUSEZ hitz egin behar diagu. Inon ez dena egiten “gure” hedabideen aldetik.\nChe 2021-04-24 23:46\nAkaso, Josu, hik gehio jakingok baino pneumonia berez birus edo gaitz bat ez hualakoan neoan. Nik beti pentsatu izandu nin pneumonia, giza inmunitate sistemak behera egindakoan ( birus baten eraginez, edo bakteria baten eraginez edo besterik gabe defentsak beheratuta izatean) gorputzean bertan zeuzkeaun bakteriak biriketan gailentzearen ondorioz izate huala. Ez dekela pneumonia birus mota bat aleie. Entenditze al dek? Pneumonia, ondorioa dekela eta ez gaitza aleie. Beraz pneumonia ez zeokela kutsatzeik zuzenean.\nJosu Naberan 2021-04-25 11:06\nNik ez zekiat Internetek dioena baino gehiago. Zero patatero.\nKutsagarria ei duk (gripe bezala, uste diat), gaixoak bere arnasbidean dituen birus/bakteriak norberak arnastean.\nEgia duk egungo gaixotasun berri honen kutsadura-maila oso bortitza dela. Zergatik? Zeren ez zitek “Covid-19” delakoaren birusa isolatu, baizik eta detektatu duten genoma-sekuentzia\nminimo batetik eraiki, modu informatikoz.\nZergatik ez ditek horretaz ezer erraiten “gure” hadabideek?\nZerk eragiten halako kutsakortasun bortitza?\nJosu Naberan 2021-04-25 11:09\nChe, hire ALEIE berba hori interesatzen zaidak. Nondikoa duk?\nUlises 2021-04-25 11:58\nJosu, esaten duzu SARS-CoVid2 a ez daukatela isolaturik, hori ez da egia, kultibo zelularretan egin baitute (bilatu interneten nahi baduzu). Zuk pneumonia tipikoa dela diozu, eta horren kausa ez dutela azaleratu nahi. Zein da zuk azaldu nahi ez duzun kausa (besteek egiteko itxoiten zabiltza) 5Ga? Ez da teoria hori haizatzen duzun lehenbiziko aldia. Interneten dagoena baino ez badakizu, Josu, zergatik aukeratu duzu errelatoaren alde bat eta ez bestea? Zergatik ez sinistu beste mundu guztiak bezala hau egiazki gure gehiegikeria ekologikoek eragindako birus baten aldaera bortitza dela? Zu ez zara honetan aditua, baina gauzak lasai asko baieztatzen dituzu.\nGobernuek eta enpresek etekin ona aterako diote egoera honi, noski, baina haien oportunismoa honen ondorioa da eta ez kausa.\nBenga, Josu, etzak egin gibelera, zein duk hire ustetan honen benetako KAUSA?\nEgurra 2021-04-25 14:05\nChe, ez ezak hiketan egin putaidearik ez baduk, begietara min egiten zidak eta.\nMetala 2021-04-25 16:55\nEgurra, hemen hiketan batek baino gehiagok egin du oker (portzierto, ez da Che hankasartzerik handienak egin dituena). Zuk egurra bati bakarrik emateak ez du zerikusirik izango gai honetan duzun jarrerarekin, ezta? Bestalde, zergatik ez duzu jendearen hizkera pakean uzten, inoren ahalegina frustratzen ibili gabe? Baina tira, egurra poliziak eman ohi du hobekien eta….\n1349 2021-04-25 17:46\nHitz egiten dugun moduan idaztea zuzena al den edo euskara batuan idatzi beharko litzateken eztabaida dezakegu, baina irakurritakoarekin, nik esango nuke Chek, bere euskalkian, hika natural eta txukun egiten duela.\nAldiz, Josuk idatzitakoak irakurrita, zuka eta mutilei eta neskei egindako hika nahasten dituela iruditzen zait, eta “zaizkinak” (“zaizkidan”??) hori berriz ez dakit zer den.\nEta nik ere berdina pentsatu dut, Metala: Egurrak Cheri egin dion kritika ez da idazkerarengatik izan, ideien gaitik baizik.\nGaiari dagokionez, azken egunetan denbora hartu dut inguruan dudan “ondo informaturiko” hainbat lagunen informazio iturriek (Youtubeko bideoak) diotena entzun eta aztertzeko. Motzean esanda, hau da atera dudan ondorioa: informazio ofiziala jarraitzen dugunak inozoak garela eta beraiek beste maila batean daudela sinestuta bizi dira. Behin informazio iturri bat ontzat emanda, hark esaten guztia barrura inongo iragazkirik gabe, eta zerbait arrazoituta zalantzan jartzen badiezu, “ah, nik ez dakit ezer, baina denetik entzutea gustatzen zait”. Konspirazio teoriak eta topikoak kiloka, zientzia, datu eta soluzio gutxi.\nJosu Naberan 2021-04-25 19:21\nEkin era ajrrai…\nGure eskualdean ez diagu sekulan hika egin, baina saiatzea merezi duelakoan niagok. Aurrera beraz, bakoitzak ahal duen bezala.\nEz diat batere erreparorik KAUSAZ hitz egiteko, baina lehenik, gai honen gainean dugun interes+maila zirika gura nian.\nHona hemen COVID-19 delakoari buruz barruntatu ahal izan dudana, bertsio ofizial “ahalguztiahalduna” zenbait birologo ospetsuren iritziarekin kontrastatuz (jesus García Blanca, Stefan Lanka…)\n“Ez dago lantalde bakar bat ere BIRUS BERRI bat dagoela demostratzeko beharrezkoak diren esperimentuak egin dituenik, ez eta jada milaka sekuentzizazio ezberdin dituen eta Interneten zehar dabilen RNA hori birus batena dela frogatu duenik. “EGIA” ofizialistak koronabirus “berria” isolatua izan dela baieztatzeko darabilen JATORRIZKO artikuluak ez du inondik inora ISOLATZE BAT deskribatzen”\nHau abenduan. Abenduaren 10etik aurrera izan dira zenbait argitalpen zientifiko, iruzkinen eta sareetako mezu zentsuratu gabeko informazio bakanei esker jakin ahal izan direnak.\nGogoratu Stefen Lanka hori izan zela VIH birusaren gezurra desmontatu zuena, mediku bat erailketaz salatua Epaitegien aurrean epaitzen ari zirela.\nBada bai, horixe uste diat: gure biosferaren toxikazioak gainezka egin duela eta orain boomerang kolpe bortitza datorkigula.\nNire ume denboratan kokatzen diat gaixotasunaren hastapena, 1950ean gutxi gorabehera, hemengo gaiztanadiak gaixotu eta desagertu zirenean, baita hainbat arbola- eta animalia-espezie deagertu edo murriztu (erlea, enara, ipurtargiak, sagarrondo-aniztasuna…eta abar.)\nOrduantxe entzun nien lehenaldiz baserritar haiei: “zeozer pasetan da amosferan”\nOrain gizakiari tokatzen zaio, batez ere gizarte “desarroilatu” mendebaldar harroari.\nHiru industrializazioren albo-kalteak metatu ondoren, zabor zibernetikoa gehitu behar zaio. Hi, G-5 bakarrik balitz!\nEz zegok beste biderik DESAZELERAZIOA baino.\nBaina gure gidari politiko-ekonomikoak zeharo itsuak ematen dute (edo batzuk gaiztoak eta bestetzuk kriminalak ere badituk, farmakokrazia gizentzea besterik ez dutenek gogoan, txertoa saltzea adibide, hainbat albo-kalte eragiten ari diren txertoak!!), eta hiper-hazkundea bultzatuz (Xi eta konpainia) edo botere-egarria asetu nahian (Urkullu adibide), euren pribatizazio eta murrizketa politikarekin eta jolas-perimetralekin gure bizitzan ere agindu nahiarekin. Eta egin behar luketena egiteke (abeltzaintza eta laborantza-modu pozoitsuak erregulatzea etab.)\nEta orain behintzat asasku pixkat hartu diat behintzat, askotarako ez badu balioko ere.\nUlises 2021-04-25 21:17\nBai, Josu, Stefan Lanka horrek dio birusek ez dutela eritasunik sortzen eta horregatik bakunek ez dutela ezertarako balio. IHESa gezurra omen da bere esanetan eta beste hainbat iritzi nahiko polemiko. Ez naiz horretan sartuko, zu bezala, ni ez baitnaiz biologoa ezta hurbildu ere. Baina toxifikazio orokorra gaitzaren sorburua bada zergatik ez zitzaigun gainera etorri Bilbo ke beltzez gainezka genuenean esaterako, zergatik orain? Ni fabrika handi bat zeukan herri batean bizi naiz, 2011an itxia krisiaren eraginez, bere ke hauts astunak lehioak eta beirak belzten zituen orduan. Baina eritasuna orain heldu zaigu, orduan horri lotutako pneumonia gaitzik apenas geneukan, orain milaka eta milaka kasu (demostraturik dago COVID-19ak gogorrago jotzen duela aire kutsatuko lekuetan, edo behintzat korrelazio hori badago).\nGauza batzuetan ados nauzu, Josu, baina beste batzuetan ez. Birusek, bakteriek eta bestelakoek gaixotasunak sortzen dituzte, ez izan zalantzarik (5G, pestizida eta ez dakit zer arraio gehiago gabeko Izurri Beltza adibidez, 1349 iruzkingileak gogorarazten diguna. Ebola, azpigaratutako Afrika baten erdigunean, dengea, elgorria…). Zuk oniritzia ematen diozun toxifikazioaren teoriari birusaren aldagaia gehitu beharko zenioke, emendakin gisara, eta orduan %100 geundeke ados, hori baita birusak hain bortitz jotzearen kausetako bat hain zuzen ere: kutsadura, osasunaren kaxkartze orokorra, mugarik gabeko kapitalismo globala, ekosistemaren suntsipena etab etab…\nMota honetako gaixotasun gehienak higiene faltagatik zabaltzen dira, eta ulertu higienearena zentzu zabal batean. Inguruko zaborrak ahuldu gaituenean patogeno horiek erraz heltzen digute.\nBeste guztiarekin ados nauzu, nolabait abagune hau erabiliz ziria sartuko digute, ziur, enpresek bere etekinak atera, politikariak haien gaztelu burokratikoetan are gehiago gotortu. Oportunismo hutsa.\nDESAZELERAZIOA bai, Josu, guztiz ados. Eta osasunari dagokionean mierda hauek ez gertatzeko prebentzioan arreta jartzea, eta ez gaitza behin sortuta pertsonak medizinekin guritzea.\nJosu Naberan 2021-04-26 09:17\nOso ezagunak ditut Etxebarriako tximiniak eta haien keak eta zaratak.\nHainbat jende gaixotu eta hilko zen haien ondorioz, besteak beste nire senitartekoak, arnasketa eta birikietako arazoen kariaz. “Aquí hay esclavo pero no se vé”, zioen Kartzelakide andaluziar batek. Zenbat jende hil ote da arnasbide, birikietako, silikosis, amianto eta abarrekin.\nBestalde, nik ere ez dakit ezer mikrobiologiaz eta ez naiz horretan ADITUA. Baina ez dago “aditu” izan beharrik ere, zenbait gauzaz kargutzeko. Nahikoa da arreta pixka bat jartzea.\nHara. Nik ez ditut itsu-itsuan errepikatzen Stefan Lanka eta horienak. Baina gai naiz, arreta jarriz gero, neure ondorioak ateratzeko.\nCovid-19a isolatu ez izateaz, kasu.\nUste al duzu, isolatu izan balute, betiko irudi trakets hori errepikatzera mugatu litzatekkela. Ez. Egunero eta orduoro ikusiko genuke birus hori bizi-bizian. Kamera geldoz nahiz bizkorrez… Ezagutzen ditut aditu batzuk, zera diotenak: “ez utzi gauzak ADITUEN eskuetan soilik” Izan ere, aditu mertzenario ugari baitugu.\nBeste izurriteaz kargutzan naiz, eta azken 100 urteetakoez zera esan daiteke: denak “koinziditzen” dutela hiru industrializazio iraultzen albo-keltekin eta horiekin batera gertatu diren gerrekin (Koreakoa, Ekialde Urruekoa eta Ekialde Hurbilekoak. Handia etorri ziren EEBBetako epidemia eta hurrengoak. “Koinzidentzia” hutsa?\nHalere, oraingo hau ez da epidemia bat soilik, baizik mundu mailako “pandemia”.\nBeno, jarraituko diagu “olatuen” kontuez\nJosu Naberan 2021-04-26 16:20\nBeno, uste diat agian Elenaren zioetatik apartexe ibiliko garela, baina ezin eutsi haren zerrendaren parean beste zerreda bat ipintzeari eta ume galdera bat egiteari\nPfizer…………………… 3.268 hildako eta 121.514 herbal\nModerna……………….. 1.256 hildako eta 9.625 herbal\nOxford/AstraZeneka ..837 hildako eta 107.733 herbal\nGuztira hiru hilabetetan ……………………. 5.361 hildako\nTartea: 2021/03/27ra arte.\nBeraz, txertaketa hasi berri.\nZifra hauek EMA, Medikamenduen Agentzia Europarrak emandakoak dira. Nobleentzako batere susmagarria ez den erakundeak.\nEta orain ume galderak:\n1) Zifra horiek txertaketa KANPAINA hasi berri zenean emandakoak dira. Zein zifra izango ote da %70errera heltzen denean, adibidez?\n2) Zergatik ez dira ezagutzera eman Hedabideetan? Emango ote dira ezagutzera txertaketa KANPAINA %70era heltzen denez, adibidez?\nChe 2021-04-26 18:43\nZer dira zifra horiek? Azaldu, ez dut ulertzen eta.\nJosu Naberan 2021-04-26 19:23\nZer ez duk ulertzen, CHE?\nFarmakokraziaren gerra honetan hildakoen bajak eta zaurituen zenbakiak dituk. Eurek emandako datuak!\nZiur benetakoak gehiago izango eta izanen direla.\nChe 2021-04-26 19:41\nZer esan nahi duzu, pfizer txertoa hartu dutenen artean 3268 hildako egon direla txertoa hartzeagatik? Eta zer da “herbal”?\n1349 2021-04-26 21:54\nZure datuen iturria hemen partekatzerik bai? Bila aritu naiz, baina ez dut horrelakorik inon aurkitu.\nJosu Naberan 2021-04-26 22:39\nHorien iturria, EMA (Agencia Europea del Medicamento)\nherbal: Ipar. Ahul, elbarri. Gazteleraz, lesiones, lesionados\n1349 2021-04-27 00:08\nEskerrik asko partekatu duzun informazioagatik.\n15 minutuz aztertu ondoren, hona nere iritzia:\nDatu batzuk argitaratzen badituzu eta EMAk emandakoak direla esaten baduzu, normalena datu horiek azaltzen diren EMAren esteka bat partekatzea izango litzateke, baina horren ordez, healthimpactnews.com web orriko esteka bat partekatu duzu. Esteka hori zabalduta, irudi oso ikusgarrian, Covid-aren txertoek Apirilaren 17ra arte 7.766 pertsona hil zituztela esaten da, Europako bandera eta EMA eta EudraVigilance-ren ikurrekin ondo apaindurik. Sinesgarritatuna emateko, akaso?\nOndoren, EMAren informeetara sartzeko estekak omen daude, non teorian 4 txerto ezberdinek eragin dituzten kaltetuen xehetasunak ikus daitezken, baina nire telefonoan eta ordenagailuan esteka horiek ez dabiltza, eta ezin izan dut ikusi esteka horietan zer dagoen. Eskertuko nizuke informe horiek nola ikus ditzakedan azalduko bazenit.\nBeheraxeago berriz, ondorengoa irakurri dut:\nHortik behera, “subscriber” horrek egin omen duen lanean oinarritutako grafika eta datu zerrenda.\nBakoitza libre da nahi duena sinesteko, baina honelako iturrietatik edaten duen jendeak gainontzekoak inozotzat jotzeak dena sinisten omen dugulako, sutan jartzen nau.\nJosu Naberan 2021-04-27 08:45\nbAI, Gai korapilatsua da eta beharbada arinkeria izan nire aldetik zerrenda hori ematea, sakonago aztertu barik zelako jendea den Ipar Amerikako Agentzia hori.\nBeraz, datu horiek ez dira sinesgarriak itsu-itsuan, txertoei buruzko kanpaina ere sinesgarria ez den neurrian, behintzat.\nErne, beraz, hemendik aurrera.\n1349 2021-04-27 09:24\nJosu, kuriosidadea piztu didazu, eta http://www.healthimpactnews.com web orriko beste albiste batzutan ere ibili naiz arakatzen, eta denetan patroi berdina jarraitzen dutela iruditu zait: lerroburu oso deigarriak, sentsazionalismo asko, ustezko iturri ofizialek onartzen dituzten hildako piloa eta abar. Behin albisteetara sartuta, bertan datuen iturri gisa dauden estekek antzeko beste web orri batzuetara eramaten zaituzte, edo web orri ofizialetara eramaten zaituztenetan, ni behintzat ez naiz izan lerroburuan aipatzen diren datuak aurkitzeko gai.\nNi saiatzen naiz hausnartzen eta jasotako edozein informazioren aurrean erne egoten.\nKonturatzen al zara ni bezalako ezjakin batek zure informazio iturriak arakatzeari ordu erdi bat eskainita zure atzoko mezutik gaurkora ze jarrera aldaketa izan duzun?\nErrespetutik esanda, inguruan tokatu zaizkidan “ondo informatutako” “negazionista” eta “dudazionistekin” aterata nituen ondorioak baieztatu baino ez dizkidazu egin.\nJosu Naberan 2021-04-27 10:16\nHi ez haiz inolaz ezjakin, ezta ni ere “negazionista”.\nDudazionista bai, jakina. Eta gure Maisu-Nagusiekiko negazionista ere bai. Bide batez “negazionista eta LuRplanista” gure Maisuek kritikoentzat apropos dieseinaturiko topokioak dituk. Haiek den-dena baitaukate aurreikusita.\n“Los Superiores están en Ello”. Trankil.\n1349 2021-04-27 10:40\nJosu, nere aldetik eztabaida honekin amaitzeko:\n– Gai honetan nere burua ezjakintzat daukat, eta ez daukat onartzeko arazorik: birus, txerto, pandemia eta gainontzekoei buruz ez dakit ezer\n– Konturatzen al zara zein izan den zure bidea atzoko EMAren datuetatik gaurko mezu “kriptikoetara”?\nGai honi egin nion lehen iruzkinean beheko hau idatzi nuen, eta zurekin izandako eztabaidak ez dit iritzia pixka bat ere aldarazi:\n“Gaiari dagokionez, azken egunetan denbora hartu dut inguruan dudan “ondo informaturiko” hainbat lagunen informazio iturriek (Youtubeko bideoak) diotena entzun eta aztertzeko. Motzean esanda, hau da atera dudan ondorioa: informazio ofiziala jarraitzen dugunak inozoak garela eta beraiek beste maila batean daudela sinestuta bizi dira. Behin informazio iturri bat ontzat emanda, hark esaten guztia barrura inongo iragazkirik gabe, eta zerbait arrazoituta zalantzan jartzen badiezu, “ah, nik ez dakit ezer, baina denetik entzutea gustatzen zait”. Konspirazio teoriak eta topikoak kiloka, zientzia, datu eta soluzio gutxi.”


Sutea izan da Plazaola kaleko etxebizitza batean, Legazpin - Goierriko Hitza : Goierriko Hitza\nPlazaola kaleko 16. zenbakian izan da sua\nSua piztu da 18:50a aldera Legazpiko Plazaola kaleko etxebizitza batean, eta kalte materialak eragiteaz gain, emakume bat zaurituta suertatu da kea arnasteagatik; anbulantzian eraman dute ospitalera.\nLegazpiko udaltzainek esan dutenez, sua Plazaola kaleko 16 zenbakian izan da, 3. solairuko etxebizitza batean, eta kalte handiak eragin ditu bertan; sugarrak leihotik atera dira. Beheko etxebizitzak ere kaltetuak izan dira, uragatik. Hori dela eta, bizilagunek gaua kanpoan igaro beharko dute. Horietako batzuri, bi familiari hain zuzen, udalak emango die ostatu, Koldobike Olabide alkateak jakinarazi duenez.\nKorosti parkeko suhiltzaileak deia jaso eta berehala bertaratu dira Plazola kalean, eta sua itzali eta gero, 20:45 aldera alde egin dute bertatik. Kalea itxita egon da tarte horretan.\nSare sozialen bidez argazki eta bideo ugari zabaldu dira. Hona hemen irudi batzuk.\nWhatsApp Image 2019-03-12 at 19.33.51\nWhatsApp Image 2019-03-12 at 19.25.11\nWhatsApp Image 2019-03-12 at 19.24.09\nWhatsApp Image 2019-03-12 at 19.23.10(1)\nWhatsApp Image 2019-03-12 at 19.23.10\nWhatsApp Image 2019-03-12 at 19.22.32(2)\nWhatsApp Image 2019-03-12 at 19.22.32\nWhatsApp Image 2019-03-12 at 19.22.31


Appkideak: “Bizitzan zehar urte erdi bat ematen dugu galdutako objektuak bilatzen” - SPRI\nSPRI / Up-euskadi / Ekintzaile / Appkideak: “Bizitzan zehar urte erdi bat ematen dugu galdutako objektuak bilatzen”\nAppkideak: “Bizitzan zehar urte erdi bat ematen dugu galdutako objektuak bilatzen”\nAppKideak euskal startup-ak WIMy sortu du. Aplikazio mugikor bati lotutako gailu bat da, eta sistema horri esker, ez dira objektuak galtzen edo galduta badaude ahalik eta azkarren bilatu daitezke. Maskota edo haurrekin ere erabili daiteke. Crowdfunding kanpaina bat jarri berri dute martxan WIMy merkaturatzen hasteko. WIMyren fundatzaileek, Carlos Brea San Nicolásek (bussines manager) eta Alexander Sánchez Sastrek (marketing manager), beren esperientzia azaldu digute.\nNola funtzionatzen du WIMy-k?\nWIMy-k gure smartphone-aren Bluetooth 4 teknologia erabiltzen du objektuak eta maite ditugun senide eta lagunak galdu ez daitezen edo galduta badaude ahalik eta azkarren aurkitu ditzagun. Puzzle pieza baten formako gadget txiki bat da, txanpon baten tamainakoa gutxi gorabehera, eta oinarrizko bi erabilpen ditu. Bata da nahi duguna aurkitu ahal izatea 50 metro inguruko tartean. Smartphone-ean radar moduko pantaila bat agertzen da eta pantaila horrek erakusten digu objektu hori zein norabidetan eta distantziatan dagoen. Gainera, hurbiltzen goazen heinean, WIMy-k argia eta soinua igortzen ditu. Bigarren erabilpena objektuen galera saihestea da. Horretarako, alarma sistema bat aktibatzen da markatutako objektua gugandik urruntzen bada; hau da, smartphoneak soinu bat egiten du eta dardara egiten du urruntzen ari garela ohartarazteko. Funtsean, WIMy-k aukera ematen digu smartphone-aren pantailaren bidez gure eguneroko bizitzan denbora aurreztu eta susto txikiak saihesteko.\nNola bururatu zitzaizuen sistema hau? Izan ere, merkatuan badaude galdutako objektuak aurkitzeko beste sistema batzuk…\nAskotan galtzen ditugu gauzak: giltzak, diru-zorroa… Gainera, fundatzaileotako baten iloba oso neskato bihurria da eta beti begi-bistatik galtzeko beldurrez ibiltzen zen parkera edo zinemara zeramanean… Hortik etorri zen WIMy sortzeko ideia. Ideiaren hazia buruan geneukalarik, ikertzen hasi ginen merkatuan halako premiarik bazegoen ikusteko. Aurkitu genituen azterlanen arabera, bizitzan zehar urte erdi bat ematen dugu galdutako objektuak bilatzen. Badakigu badauzkagula -esaterako, autoko giltza edo diru-zorroa-, baina ez gara oroitzen non utzi ditugun. AEBetan adibidez, egunean ordu erdi bat igarotzen dute horrelakoen bila.\nMerkatuan badaude galdutako objektuak aurkitzeko beste produktu batzuk, baina denek ez dituzte WIMy-ren gaitasun berdinak: esaterako, gureak GPS edo Sareko estaldurarik gabe funtziona dezake, urtebetez erabili ondoren pila alda dakioke, edo aplikazioan erakusten du zein norabidetan dagoen galdu dugun objektua.\nZein fasetan dago zuen produktua? Noiz merkaturatuko duzue?\nGarapena bukatzen ari gara; dagoeneko badugu prototipo bat eta orain probak eta hobekuntzak egiten ari gara. Gainera, crowdfunding kanpaina txiki bat jarri dugu abian zertifikatu eta produzitzen hasi baino lehen, WIMy publikoari ezagutzera emateko eta onarpen maila aztertzeko. Dena ongi ateratzen bada, aurtengo udan merkaturatu nahi genuke.\nCrowdfunding kanpaina bat hasi duzue, nola doa?\nOraintsu ireki dugu nazioarteko plataforma batean Europa osora iritsi dadin (http://igg.me/at/WIMy) eta, batez ere, produktua ezagutarazteko eta erabiltzaileen iritzia zuzenean ezagutzeko. Crowdfunding-ak duen alderdi onena da aurre-salmenta baino zerbait gehiago dela, izan ere produktuan interesa duten erabiltzaileen zuzeneko inplikazioa bilatzen da eta nahi dutenek aukera dute hobekuntza eta proba prozesuan sartzeko. Hainbat mezenas interesatu dira, orain hedabideetan ateratzen hasi gara eta espero dugu pixkanaka ezagunago egingo garela eta jendea animatuko dela nola edo hala proiektuan parte hartzera.\nZer gehiago egiten du AppKideak enpresak, nola sortu zenuten?\nWIMy da enpresa bezala AppKideak-en egin dugun lehen proiektua, gure begikoena nolabait esateko, baina ez da gure asmo bakarra. Gure helburua da, smartphone-ko pantailaren bidez, teknologia pertsonengana hurbiltzea, eguneroko arazoak konpontzeko eta pertsonen bizitza errazteko. Enpresa sortu genuen, hain zuzen, kontaktuak egiteko (hornitzaileak, zertifikazio agentziak) IFK bat behar genuelako, eta hainbat bazkide elkartu ginen horretarako.\nDirudien bezain zaila al da ekintzaile izatea?\nEkintzaile izatea benetako esperientzia da, erronkaz betetako bidea. Ikaragarrizko ahalegina egin behar duzu, baina aldi berean ezinbestean ikasten duzu eta inoiz imajinatu ere egingo ez zenituzkeen esparruei buruz ikasten duzu. Horixe bera ere bada nahikoa erronka! Baditu alderdi ona eta alderdi txarra ere. Batetik, denbora eta dedikazio handia eskatzen du eta inork ez dizu bermatzen ongi aterako denik, baina, bestetik, aukera ematen dizu benetan atsegin duzun zerbaitetan aritzeko, zeuretzat lan eginez eta zeure proiektuaren alde. Gainera, ekintzaileentzako ekitaldiren batera joaten zarenean (noiz edo noiz joan egin behar izaten da), zure antzeko egoeran dagoen jende ugari ezagutzen duzu, beren proiektuetan gogo eta indar handia jartzen dutenak eta oro har oso baikorrak direnak.\nZeintzuk izan dira zailtasun handienak?\nEgia esan, ekintzailea izatea errusiar mendian ibiltzea bezalakoa da; une batzuetan helburu guztiak betetzen dira eta besteetan oztopoek gaindiezinak dirudite, ahalegin guztia alferrekoa izan dela sinestarazteraino. Esaterako, gertatu zaigu hardwarerako aukeratutako osagaietako batek igurikapenak ez betetzea; halakoetan, irudipena izaten duzu hutsetik hasi behar duzula berriro. Nolanahi ere, bada une txar horiei buruzko esaera bat: “Batzuetan arrakasta lortzen da, eta batzuetan ikasi egiten da”. Guk filosofia horretan sinesten dugu.\nBaduzu ekintzaile izan nahi duen gazte batentzako aholkurik?\nHauxe da nire aholkua gu bezala ekintzailetzan lehen aldiz sartu nahi duen edonorentzat: galdetu, galdetu eta galdetu. Jakin behar du hainbat arlo ez dituela apenas edo batere ezagutzen, eta ikastaroak egin beharko dituela edo esperientzia gehiago duen jendearengana jo beharko duela. Aukera bat da Behargintzara jotzea, non negozio bat kudeatzeko behar diren ezagutzei buruzko lehen pintzelkadak emango baitizkigute, edo baita ere jo dezakegu esperientzia eta laguntzeko gogo handia duen jendearengana, esaterako SECOT-enpresari jubilatuen elkarteko kideengana, beti prest daudelako laguntzeko, edo izena eman dezakegu ekintzailetzako programetan. Badago non aukeratu eta denetatik jasoko ditugu beharrezko zaizkigun ezagutzak.\nOinarrizko ezagutza batzuk eskuratutakoan, gehien kostatzen dena urratsa ematea da, badirudi beti dagoela hobetu daitekeen zerbait. Proiektuek aurrera egingo badute, erabakiak hartu behar dira eta jakin behar dugu batzuetan erabaki okerrak izango direla, baina horietatik ere ikasi egiten dela.\nEta norantz doa zuen enpresaren etorkizuna?\nGauzen interneten arloan mugitzen gara, WIMy da gure lehenengo “wearable” produktua, eta garatu dugun teknologia aprobetxatuz lanean jarraitu nahi genuke “beacon” delakoekin, alegia, Bluetooth 4 teknologia darabilten balizekin. Asmoa da sektore desberdinetara bideratzea produktu horien erabilera, esaterako saltokientzako publizitate geo-kokatura. Momentuz orainean zentratuta gaude eta eskuartean dugun proiektura bideratuko ditugu gure indarrak, baina, halere, erabakita daukagu etorkizuneko plangintza.


Written by kz on 27 Ekaina 2019 . Posted in Gazteen ipuin laburrak euskara\n5 urterekin Hego Sudanetik adoptatua izan nintzen, zorte handia izan nuen; aberats familia bat “tokatu” zitzaidan eta Ginebrako luxuzko etxe batera joan nintzen bizitzera. 180º-ko bira bat eman zuen nere bizitzak, ohea beste 5 umerekin partekatzetik, ez nuen m2 bakarra ere inorekin elkarbanatzen. Bitxia da pertsona baten bizitza kandela bat pizten den bezala piztu daitekeela pentsatzea, baina gutxi batzuk daukagu hori bizitzeko zortea. Nork daki umezurztegian nirekin zeuden ume guztiak orain non dauden.\nBizitza erraza izan dudala esan dezakegu, eskola pribatu batean ikasi nuen txikitatik, jende aberatsarekin nahastu nintzen eta eskatzen nuen guztia lortzen nuen, materiala behintzat. Ikastetxe horretan nire ametsa garatzeko beharrezko jakintza jaso nuen, alabaina, txikia naizenetik bizitzaren sekretuak estalgabetzeko nahia izan dut. Zientzia arloko irakasleri eta nire jakin-minari esker, mundu horretan ibili naiz murgilduta betidanik.\nPertsona kontrolatzailea naiz, ez zait batere gustatzen gauzak nire kontrolpetik kanpo egotea, eta kontrol hori mantentzearen barruan guztia apuntatzeko beharra daukat. Orain arte funtzionatu didan teknika izan dela esan dezaket, ustekabe gutxi izan ditut bizitzan, edo beno bizitza profesionalean hobeto esanda.\nBizitzan izan dudan kolperik okerrena, 24 urte nituela etorri zitzaidan, 2063ko martxoaren 27an zehazki. Gurasoek laneko bidaia bat egin behar zuten Ameriketara, eta aireportura joan behar ziren taxi batean. Aurreko egunetan eztabaida latzak izan genituen, beraiek laborategian denbora gehiegi pasatzen nuela esaten zidaten, nik, aldiz, egun osoa lanean pasatzen zutela aurpegiratzen nien. Beraien lana eta nire izaera itxia zela eta, ez genuen inoiz harreman esturik izan, baina egun horretan bertan konturatu nintzen, beraien beharra nuela. Istripu larri bat izan zuten autoak izandako arazo tekniko batengatik, aita inpaktuan hil zen, ama, berriz, koman sartu zen, eta ez zen inoiz esnatu. Momentu hartatik, ez dut pertsonekin kontaktu zuzenik izan eta ez dut autorik ukitu.\n25 urteren ostean, nork esango luke bizitzan, lehen aldiz, hain gazte itzaliko nituzkeela bakarrik urtebetetzeko pasteleko kandelak. Askok merezi dudala esango luketen arren, ez dut uste urtebetetzea bakardadean pasatzea inork merezi duenik. Atzera begiratzen jarriz, aurreko urtean agian nire desio handiena gurasoek beste auto bat oparitzea zen, aurten, aldiz, ez daukat auto baten igotzeko indarrik, eta gurasoen beharra daukat. Bitxia da pertsona baten bizitza kandeletako sua putzada batekin itzaltzen den bezala itzali daitekeela pentsatzea, baina hori ez dago konpontzerik. Gurasoekin harreman esturik ez nuen arren, gaur egun neure etxe eta familia den hori oparitu zidaten, neure laborategia. Gaur, bizirik mantentzen nauen arrazoi bakarra da. Beno, ez. Badago garrantzitsuagoa den bat; klonazioa.\nEsperimentuak ume jaio berri baten 4 klon egitean datza, hauek munduko leku desberdinetara eramango ditut, klase sozial, erlijio, zein kultura guztiz ezberdinekoak guztiak. 5 urte daramatzat familia ezberdinekin kontaktuan, eta jada aurkitu ditut hau guztia aurrera eramateko hautagai perfektuak. 001 umea Hego Sudanera joango da, munduko herrialde pobreenetakoa; bertako tribu marjinal batean biziko da, bizi kalitate eskas eta gogor batean. 002 umea, ordea, Ameriketako Estatu Batuetako leku aberatsenetariko batera bidaliko dut, San Franciscora. Familia aberats eta kristauan haziko da hau, inork imajinatu ditzakeen pribilegio guztiekin. 003 umea Siriara joango da, momentu hauetan gerraren itzalean bizi den herri txiki batera; islamaren ohiturak, zehatz-mehatz bete beharko ditu bere bizia arriskuan ez jartzeko. 004 umeak Suitzan pasatuko du bere bizitza, nigandik urrun bizi den familia baten. Bertan, aurrekoaren antzera, bizimaila altu eta eroso batera moldatuko da.\nEzkutuan eramango dudan jarduna izango da, eta ez Victor Frankesteini gertatu zitzaion bezala munstro bat ateratzearen beldur naizelako, ilegala delako baizik. Egia esanda, uler dezaket ekintza hau ilegala izatea, bizitza artifizialak gizakiaren espeziearen desagerpena ekarri dezake eta.\nEsperimentu hau egiteko grina aspaldi piztu zitzaidan, nere gurasoek adoptatua nintzela esan zidatenean, hain zuzen. Milioika galdera planteatu dizkiot neure buruari momentu hartatik, baina badago bat burutik kendu ezin dudana: zein izango nintzateke ni, nere gurasoek hona ekarri ez banindute?\nEsperimentu honen helburua hasteko, dna-k eta biologiak gure bizitzaren zati oso txikia direla frogatu nahi dut, eta ez askok esaten duten bezala honek determinatzen gaituela. Hortaz gain, kulturak eta klase sozialak gure bizitzan duten garrantzi izugarria azpimarratzea da nire nahia. Nire bizitza baldintzatu duen galderaren erantzunaren bila nabil, nola aldatu daiteke biologikoki berdina den pertsona baten bizitza, arrazoi kultural eta sozial sinple batzuengatik?\nIritsi da eguna nire ametsa aurrera eramango dudana, gaur bidaliko ditut klonazioa gauzatuko dituzten zelulak, eta noski umeek beraien bizitzako 17 urteetan soinean eramango dituzten kamerak. Premiazkoa da kameraren funtzioa, izan ere, modu horretan beraien bizitzen guztizko kontrola eramango dut nire laborategitik, George Orwellen 1984 liburu klasikoan bezala.\nUgalketa asexual baten parekidea dela esan dezakegu, klonaziorako beharrezkoa den prozesua. Denok dakigun moduan, umea era “naturalean” sortzeko ezinbestekoak dira 46 kromosomak. Hori lortzeko beharrezkoa da obuluaren 23 kromosoma, espermatozoidearen 23 kromosomekin elkartzea. Eskerrak zientzia aurrera doan! 2035ean lortu zuen lehen aldiz Mar Shileik ugalketa asexuala aurrera eramatea. Teknika berdina baliatu dut nik, baina helburu desberdinarekin.


Beslon - Wikipedia, entziklopedia askea.\nBeslon Frantziako udalerria da, Mantxa departamenduan dagoena, Normandia eskualdean. 2013an 514 biztanle zituen.\nKantonamendu canton of Percy\nCourson, Saint-Aubin-des-Bois, La Colombe, Montbray eta Sainte-Cécile\n284 (%50.9) 276 (%49.5)\n2007an Beslon udalerrian erroldatutako biztanleak 514 ziren. Familiak 209 ziren, horien artean 63 pertsona bakarrekoak ziren (47 bakarrik bizi ziren gizonak eta 16 bakarrik bizi ziren emakumeak), 67 seme-alabarik gabeko familiak ziren, 75 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 256 etxebizitza zeuden, 212 familiaren etxebizitza nagusia ziren, 32 bigarren erresidentzia ziren eta 12 hutsik zeuden. 255 etxeak ziren eta 1apartamentu bat zen. 212 etxebizitza nagusietatik 147 bere jabearen bizilekua ziren, 63 alokairuan okupaturik zeuden eta 2 doan lagata zeuden; 5 etxek bi gela zituzten, 25 etxek hiru zituzten, 52 etxek lau zituzten eta 130 etxek bost zituzten. 204 etxek euren parking plaza propioa zuten azpian. 94 etxetan ibilgailu bat zegoen eta 100 etxetan bat baino gehiago zituzten.\nBeslon udalerriko biztanleria-piramidea 2009an .\n2007an lan egiteko adina zuten pertsonak 302 ziren, horien artean 232 aktiboak ziren eta 70 inaktiboak ziren. 232 pertsona aktiboetatik 218 lanean zeuden (124 gizon eta 94 emakume) eta 14 langabezian zeuden (5 gizon eta 9 emakume). 70 pertsona inaktiboetatik 26 erretiraturik zeuden, 23 ikasten zeuden eta 21 "bestelako inaktibo" gisa sailkaturik zeuden.\n2009an Beslon udalerrian 212 unitate fiskal zeuden, 513 pertsonek osaturik. Pertsona bakoitzeko diru-sarrera fiskalaren mediana urteko 14.519 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 higiezinen enpresa zen eta 1 administrazio publikoko enpresa zen.\n2000. urtean Beslon udalerrian 61 nekazaritza-ustiategi zeuden, 1.224 hektarea erabiltzen.\nSaint-Aubin-des-Bois (2,6 km)\nSainte-Cécile (3,2 km)\nLa Colombe (3,7 km)\nLa Chapelle-Cécelin (4,2 km)\nFontenermont (4,4 km)\nBoisyvon (5,1 km)\nCourson (5,1 km)\nVilledieu-les-Poêles (5,3 km)\nMargueray (5,4 km)\nMontbray (5,5 km)\nAzken aldaketa 17 urria 2021(e)an, 20:07(e)tan\nOrriaren azken aldaketa: 17 urria 2021, 20:07.


Coque-ren margo bat jasoko du Kezka dantza taldeak - Kezka Dantza Taldea\n2011/11/09 14:37:51.723000 GMT+1\nGerratik ihesi Ingalaterrara eramana izan zen umeetako bat izan zen José María Martinez. Cabredon, Nafarroan jaio zen 1926an, eta 1937ko apirilean, beste 4.000 umerekin batera bidali zuten Britainia Handira, eta horietako askok bertan egin behar izan zuten bere bizitza, beren familietatik aldenduta. Guda bukatuta, familiaren berririk ez eta Ingalaterran egin zituen ikasketak. Artea, margoa eta poesiarako zaletasuna erakutsi zuen gaztetatik, eta 1946an, 20 urte baino ez zituela bere lehen erakusketa egin zuen Notting Hill Gateko Archer Gallery. Profesionalki artezle lanetan aritu zen, denda, erakusketa gela eta standak prestatuz, eta lanbide hori margoarekin zuen pasioarekin uztartu zuen. Bere margolanak nazioarteko hainbat bildumazalek erosi dituzte eta Ipar eta Hego Amerikan, Frantzian, Espainian, Italian eta Japonen daude bere lan asko. Bere testamentuaren zaindarien bidez, bere lanak Southampton-eko Arte Galerian, Cambridgeko Unibertsitatean eta Madrileko Arte Dramatikoki Erret Eskolan daude beste beste. 2007ko maiatzean, gerrako umeak Britainia Handira bidali zituzteneko 70. urteurrena betetzean, ekitaldi berezi bat ospatu zen Southampton-en, eta bertan izan zen Kezka dantza taldea emanaldia eskaintzen. Ekitaldian, ehunka “gerrako umeren” artean Coque ere izan zen. 2012An 75. urte beteko dira Habana barkuan 4.000 ume exiliatu zirela, eta hori dela eta berriz ere ekitaldiak burutuko dira Southampton-en, eta orain ere BC‘37A UK elkarteak Kezka dantza taldea gonbidatu du ekitaldian parte hartzera.


LARUNBATEAN EIBAR BELDUR BARIK JARRERAZ BETE GENUEN BELDUR BARIK TOPAKETA 2017an!!!\nEgun hunkigarria izan zen larunbata. Beldur Barik Jarreraz betetako eguna. Autobusak beraien irteeretatik beraien motoreak piztu zuten momentuan hasi al zen guztia? Ezetz esango genuke. Denbora asko daramagu gure Beldur Barik Jarrera zabaltzen eta larunbata elkarrekin egoteko, gozatzeko, pentsatzeko, hausnartzeko, eztabaidatzeko, oihukatzeko, dantzatzeko, abesteko eguna izan zen. 371 lan ondoren, Ze guapa zauden eta ze guapo zauden hainbatetan entzun ondoren, 62 udalerrietatik lanak jaso ondoren... Gure burmuinak, gure gorputzak ahalduntzera eraman gintuzten hamaika estrategia ondoren... Disfrutatzeko ere eguna heldu zen. Hori baita Beldur Barik Topaketa, urtean landutakoa amankomunean jartzeko esparrua. Aurten Eibarko Portalea, Untzaga, Coliseoa eta kaleek entzun zuten gure oihua: Indarkeria sexistarekin amaitzera goaz... Adi! Irmo taldeak zioen bezala... Indartsuak garela ez ezazue ahaztu!\n16:30etan hasi ziren Beldur Barik autobusak heltzen Untzagara. Hantxe itxaron genituen Ane Labaka eta Beatriz Egiazabal, beraien zeinu-hizkuntza interpretatzaileekin batera, ongietorria egiteko.\nEta kalejiran abiatu ginen Portaleara... Han tailerrak genituen zai... "Autodefentsa feminista" Isa Bernalekin, "Aktibismoa umorearekin, bi aldiz hobe" Las Kapritxosasekin, "Sexua, moda eta reggaetoia" Ibai Fresnedorekin, "Erreboluzionatu zure Instagram eta Whatsappeko perfilak Beldur Barik Jarrerarekin" Lahia-Nahiarekin, "Perkusioaren boterea" Sökole taldearekin, "Abestiak bertsionatuz BB Jarrerarekin" Itsaso Blazquezekin eta "1, 2, 3.. ligatzeko 3 pausu" Lahia-Nahiarekin... Tailerren inguruan datorren hastean hitzegingo dugu! Hilabete honetan Topaketan gertatukoari buruz luze hitzegingo dugu, lasai!\nEta tailerren ondoren... barruak bete genituen Untzagako lunch-ean! Indarrak hartu genituen euripean Coliseora joateko kalejiran, gure Beldur Barik Jarrera kalean zabalduz. Kaleak eta gauak gureak direla azalduz!\nEta Coliseoan gertatu zena... Beno, hori ere beste post batean kontatuko dizuegu, baina hona hemen lan irabazleak! Zorionak!!!\nEsan bezala... argazkiak, bideoak editatzen, muntatzen gaude zuei hilabete honetan eskeintzeko! Adi gure web gunera!!!\nGAUR ARRATSALDEAN EIBARREN BELDUR BARIK TOPAKETA 2017 OSPATUKO DUGU\nIrailean hasiera eman genion Beldur Barik Lehiaketa 2017ri. Baina lehenago ere, uda baino lehenago, hasi ginen gure monografikoak zabaltzen, Beldur Barik Jarreradun musika zuekin partekatzen, udalerriak Beldur Barik Guneak bilakatzen, indarkeria sexistari aurre egiten. Eta gaur azkenean ailegatu elkar ikusteko ordua! Tailerretan Beldur Barik programaren leloa abian jartzeko momentua: pentsatu, eztabaidatu eta ekin Beldur Barik Jarrerarekin!\nEsan bezala, elkarrekin gure esperientziak banatzeko momentua heldu da! Eta hau Eibarren egingo dugu gaur arratsaldean!\nHementxe duzue ostegunean publikatutako post-a. Sakatu hemen. Eta hemen Beldur Barik Autobusen ordutegiak eta geltokiak.\nJarrai gaitzazu sare sozialetatik! Bila gaitzazu Facebook, Twitter eta Instagram-en!!! Gure hashtag-ak hurrengoak izango dira: #BBTopaketa2017 #BBSariak #BBLehiaketa2017\nTrakamatraka egitera goaz! Mila esker parte hartu duzuten guztiei! Zorionak lan bikaina egin duzutelako! Jarraitu gurekin batera zuen Beldur Barik Jarrera zabaltzen!\nBELDUR BARIK TOPAKETA 2017. Bigarren partea.\nAsteburua gertu da... Eta Beldur Barik Topaketa 2017 ere... oraindik antolatu dugunaren informaziorik ez baduzu... Non sartu zara hilabete hauetan? Jakin dezazun igual Beldur Barik Lehiaketan parte hartzeko aukera galdu duzula, baina Topaketen parte hartzeko aukera daukazula oraindik... Eta gainera, autobusak ere antolatu ditugu Araba, Bizkaia eta Gipuzkoatik! Sakatu hemen autobusetara apuntatzeko!\nEta hemen duzu berriro ere egitaraua!\nEta pasa den astean tailerren inguruko informazioa eskaini bagenizuen... Oraindik tailer gehiago ditugu! Hona hemen bigarren zatia!\nTailer honetan mutilok nola bizi ditugun pornoa, sexualitatea eta erregetoia hausnartu eta zabaltzeko aukera izango dugu. Erregetoia gure egunerokotasunean dago... entzuten dugu, dantzatzen dugu.. eta askotan sexista dela esan dugu. Beldur Barik programatik honi buelta eman nahi diogu eta gure gorputzak dantzan jarriko ditugu! Mutilentzat bakarrik. Euskeraz.\nEsateko zerbait daukazu eta ez dakizu zein formatotan? Abestea gogoko? Kaletik zoazela bideoklipak asmatzen dituzu?\nAskotan, irratiko kantak entzuten ari garela, diotena aproposegia ez dela iruditzen zaigu eta sentsazio gazi-gozoa geratzen zaigu bertan aipatzen diren zenbait konturekin . Tailer honek, dagoeneko ezagutzen ditugun kanten letrak moldatzea du helburu, BELDUR BARIK jarrera agerian utziz! Reaggetoia euskeraz egin daiteke? Bai noski! Neska kirolari eta mutil dantzariak agerian jar ditzakegu bideoklip batean? Nola ez! Mistoa. Euskeraz.\nNola ligatzen dute neska eta mutilek? Zein neska eta mutil eredu desiratzen ditugu? Galdera hauei erantzuna ematen saiatuko gara tailer honetan. Patriarkatuak ligatzeko transmititu eta ezartzen dizkigun ereduek, aniztasuna eta pertsona bakoitzaren banakotasuna ukatzen dutela eta batez ere emakumeak gure itxura fisikoaren gatibu egiten gaituela ikusaraziko diegu parte hartzaileei tailer honen bitartez. Gainera, ligatzeko eredu sano eta alternatiboak bultzatuko ditugu, egun gure jendartean gailentzen diren arauekiko jarrera kritikoa bideratuz eta eredu berri hauen adibideak guztion artean sortuz. Era berean, maitasuna eta harremantzeko moduetan berdintasuna eta egiazkotasunaren garrantzia azpimarratuko da, nesken ahalduntzea indartuz.\nTailer hau euskeraz izango da. Talde bat neskentzat eta bestea mutilentzat. Azkenengo tartea elkartuko dira tailerrean landutakoa amankomunean jartzeko.\nGuzti hau bizi, gozatu, pentsatu eta eztabaidatu nahi baduzu... Etorri Abenduaren 2an Eibarren ospatuko dugun Beldur Barik Topaketara!!!


2022/01/27 tailerrak herrira begira\nAntzerki tailerrak Zaldibian, ikasleen eta helduen taldea\nOtsailetik apirilera antzerki tailerra jarriko da abian Kristina Roperorekin. Astelehenetan eta osteguneta ikasleen taldea eta ostegunetan helduena. Izena emateko epea otsailak 1. Informazio guztia jarraian.\n2020/11/24 Guraso elkartea\nHitzaldia: Naturaren balio hezitzailea\nLardizabal eskolak eta Ausagaztelu Guraso Elkarteak, Ekogunea\nbitarteko, “Naturaren balio hezitzailea” gaia hartuta hitzaldia\n2020/02/19 Guraso elkartea gurasoak\nGuraso ugari adimen emozionala hitzaldian.\nBaikara federazioko Nekane Jacinto hizlariak gai ezberdinak jorratu zituen saioan zehar: emozioak id


European Data Incubator-en hautatu dute Zylk Industry - SPRI\nEuskal startup-a daZylk Industry EDIren lehen edizioan parte hartuko duten 30 enpresetako batEuropean Data Incubator. Ekimen honen helburua da enpresa handiek proposatutako erronkei erantzungo dieten proiektu berritzaileei laguntzea Big Data erabilita. Programak 3 urteko iraupena du, zenbait fasetan banatua, eta adituen laguntza, inbertsioetarako sarbidea eta proiektu bakoitzeko 100.000 eurora arteko laguntza eskaintzen ditu.\nVolkswagen Navarraren erronkari erantzungo dio Zylk Industryk, karrozeria-tailerretako robot industrialetarako mantentze-lan prediktiboa egiteko eredu berrietan oinarritua. Euskal startup-ak Big Datan eta industrian duen jakintza aplikatuko du IRI produktuaren (Industrial Robots Insights) garapenerako. Tresna honen lehen bertsioak aukera ematen du KUKA robotetara eta FANUC gailuetara konektatutako Siemensen edozein PLCtatik datuak irakurtzeko, prozesatzeko eta bistaratzeko. Zylk-ek sortutako sistemak iragarpenak eta alarmak sortuko ditu denbora errealean, plantako lana optimizatzeko; horrez gain, jakintza sortuko du ekipoen errendimendua eta eraginkortasuna hobetzeko.\nInkubazioko lehen faserako hautatua izan ondoren, Zylk Industry Berlinera joango da urriaren 17an eta 18an, datathon batean parte hartzera. Mentoria jasoko dute, enpresa lankideekin elkartuko dira eta haien prototipoak aurkeztuko dituzte. Topaketaren amaieran, epaimahaiak 16 startup hautatuko ditu programaren hurrengo fasean parte hartzeko.\nEDI ekimena Europako Horizon 2020 programaren barruko ekimen bat da, eta Europako Batzordeak eta industriako eta hezkuntzako bazkideek sinatutako hitzarmen baten ondorioz sortu zen, Big Datan oinarritutako produktu- eta zerbitzu-belaunaldi berri bat sustatzeko helburuarekin. Proiektuak Europako 20 bazkide ditu.\nZylk Industry startup bat da, Big Datan oinarrituta industriarako kode irekiko irtenbideen garapenean zentratuta dagoena, eta automozioan eta aeronautikaren eta energiaren sektorean aritu da lanean. Eusko Jaurlaritzak eta SPRI taldeak bultzatutako startupen azelerazio-programaren –Bind 4.0ren– lehen edizioan hautatu zuten.


Kazetaritza Feministari Buruzko I. Biltzarra, ehotzen diren sareak – Wikitoki\nFeminismoa, gai gisa, agenda mediatikoetan sartu da, baina horrek ez du esan nahi hedabideek genero ikuspuntua hartu izana. Kontatzeko moduak, protagonistak erakusteko moduak edo berria zer den erabakitzen dutenak ez dira asko aldatu. Era berean, gero eta kazetari sare gehiago daude estereotipoak apurtzeko eta komunikatzeko beste moduak ezagutarazteko borrokatzen dutenak.\nPikarak Bilbon urriak 9an eta 10ean antolatutako Kazetaritza Feministari Buruzko I. Biltzarra antolatu zuen. Biltzarrak komunikatzaile asko batu zituen, zeinek hainbat lekutatik lan egiten duten genero ikuspuntua hedabideetan sartzeko. Topaketari esker ikaskuntzak, zalantzak eta erronkak partekatu genituen. Wikitoki topaketan lagundu zuen.\nLas Precursoras, Katea ez da eten\nHedabideek komunikazio feminista zer zen ezta pentsatzen ez zutenean bide ireki zuten kazetariei zuzendutako mahairekin hasi zen biltzarra. Mertxe Arratibelek, Andra aldizkariaren koordinatzaileak; Frida aldizkariaren zuzendariak, Maylin Vergarak eta Arantzazu Zugastik, Emakunde aldizkariaren koordinatzaileak hamarkada baino gehiagoz, parte hartu zuten.\nAndra, «Euskal Herriko emakumeen lehenengo egunkaria», 2000. urteko abenduan argitaratu zen eta 4 urtez kioskoetan eta harpidetzapean banatu zen. Proiektua emakume kazetari taldearen lana izan zen, zeinek dirua jarri zuten existitzen ez zen zerbait sortzeko, emakumeek zuzendutako eta idatzitako hedabide independente eta feminista. «Hedabideetan emakumeak nola aurkezten zituzten ikustearen haserretik sortu zen», azaldu zuen Mertxe Arratibelek, «ikusi genuen hedabideetatik ezin zela aldatu; hortaz, gurea egitea erabaki genuen». Finantzazio faltaren ondorioz, 2004an itxi zen, baina orain proiektua abian jarri da berriro formatu digitalean.\nAldi horretan Frida ere sortu zen, Kahlomedia publizitate arduratsuko agentziak sortutako aldizkari feminista. Bere lehen alean, 2005ean, Frida honela aurkeztu zen: «Emakumeak publizitate-produktu gisa erakusten duten argitalpenen aurrean, Fridak foru dialektikoa irekitzeko asmoa da, zeinean emakumeak bere balioa erakusteko aukera izan dezan». Maylin Vergarak, Kahlomediaren zuzendariak, biltzarrean azaldu zuen bezala, «emakumeei heldu nahi genien komunikazio desberdin batekin, ez ginen borrakalriak baina hizkuntza aldatzeko jarduten genuen». Frida 2009an desagertu zen, finantzaketa falta zela eta ere.\nEmakunde, Emakumearen Euskal Institutuaren aldizkaria izan zen beste aitzindarietako bat. Argitalpena 1989an jai zen, noiz «hesi asko bota behar ziren», Arantzazu Zugaztik azaldu zuen bezala. Tirada bakoitzak 20 000 ale zituen eta bere lorpen nagusietako bat izan zen emakumeak zeuden lekuetara heltzea, osasun zentroetan, eskoletan, unibertsitateetan eta ile-apaindegietan ere banatu zen. «Mezu feminista transmititu nahi genuen, emakume guztiei hel zedin» azaldu zuen Zugastik, «Holarekin lehian geunden; hortaz, erakargarria izan behar zuen ere».\nHiru kazetariek partekatu zuten bezala, harrezkero zentzu askotan aurrera egin da, baina ez guztietan.\n«Kontzientzia feminista gehiago dago, baina informazioa partziala izaten jarraitzen du eta emakumeek hedabide konbentzionaletan askoz espazio gutxiago izaten jarraitzen dute», Mertxe Arratibelek.\nLekutik baina sarean\nBiltzarraren bigarren mahaia emakume kazetarien sareetara zuzendu zen, Red Internacional de Periodistas Con Visión de Género-aren Lola Fernández Palenzuelarekin, Asociación de Periodistas Feministas de Castilla y León-en Ana Gaiterorekin eta Eragingune Feministaren Maite Asensio Lozanorekin.\nAsociación de Periodistas Feministas de Castilla y León elkartea 2017an jaio zen. «Gutxi daramagu, baina guztiok daukagu ibilbide luzea komunikazio feministaren aldeko borrokan», azaldu zuen Ana Gaiterok, «komunikazio-kabinetetan, hedabideetan eta erakundeetan eragina izan nahi dugu». Red Internacional de Periodistas con Visión de Género sarea 2004an sortu zen antzeko helburuarekin, «emakumeen kontrako biolentziak askotarikoak dira eta mezu horiek lan egiten dugun hedabideetatik datoz», adierazi zuen Lola Fernándezek. Sarearen helburua da feminismoa genero ikuspuntutik sustatzea hedabideetan lan egiten duten eta 35 herrialdetan dauden kazetarien ahotsaren bidez. «Agenda mediatikoa behetik aldatu behar da».\nMahaian Eragingune Feminista elkartearen Maite Asensiok ere hartu zuen parte. Elkartea mugimendu feministaren eragin politikoa handitzeko nahiarekin jaio zen. Erakundean komunikazioaz arduratzen den taldea dago. Bertan, ikuspuntu feminista sustatzera bideratuta dauden debateak eta ekimenak irekitzen saiatzen dira.\nLantzen ari diren kontuetako bat da emakumeen parte-hartze falta hedabideen debate eta solasaldietan. Maite Asensiok azaldu zuen bezala, ulergarria da askok espazio hauetan parte hartu nahi ez izatea mekanismo patriarkalei ihardesten dieten hainbat formatu eta estilo dituztenean, «hierarkiek, irudi maskulinoek eta gizonetara bideratutako agenda mediatikoak guk parte hartu nahi izatea oztopatzen dute».\nAdierazpen-askatasuna botere iturri gisa\nBerri-agentzien papera: Amecopress, Presentes eta CIMAC. Moderatzailea: Irantzu Varela. Argazkia: Pikara.\nKazetaritza Feministari buruzko biltzarrean berri-agentziei zuzendutako mahaia egon zen ere. María San Domínguezek Presentes agentzia aurkeztu zuen. Sexu-aniztasunaren gaurkotasuna diskriminazioari aurka egiteko modu gisaren berri ematera bideratuta dago Presentes. Presentes-ek egoitza dauka Argentinan, Uruguain, Txilen, Paraguain, Perun, Mexikon, Hondurasen, El Salvadorren eta Guatemalan.\nMaría Sanzek azaldu zuen moduan, LGBTI kazetaritza sustatzea oso garrantzitsua da, egunero gorroto krimenak gauzatzen baitira eta hedabideek euren diskurtsoekin biolentzia hori betikotzen laguntzen baitute. Kazetariak Soledad Fernándezen ereduan eman zuen. Soledad badirela egun gutxi erail zuten Mexikon: «’Trabesti guda mugan’ eta tankerako tituluak agertu ziren eta hedabideek bera gizonezkotzat hartzen zuten; hortaz, diskriminazioa betikotu zuten».\nLatinoamerikan egunero LGBTI kolektiboetako lau pertsona erailtzen dituzte gorroto krimenen ondorioz eta herrialde hauetan euren bizi-itxaropena 40 urte azpitik dago. «Biolentzia esplizituen biktimak dira, baina prekarietatera eta bazterketara daramatzaten beste hainbaten biktimak ere», azaldu zuen Presentes-en kazetariak.\nMahaian AMECOPressen zuzendaria, Cristina Pérez, egon zen ere. Agentzia hori, AMECO elkartetik sortu zena, genero ikuspuntutik kazetaritza-informazioa egiten eta prestatzean aditua da. Agenda mediatikoan normalean komunikabideetan agertzen ez diren gaiak, protagonistak eta ikuspuntuak sartzeko ahalegina egiten dute.\nAzkenik, ibilbide luzeena duen berri-agentzia feministak hartu zuen parte, CIMACek, 1988an Mexikon sortu zena. «Orain dela 30 urtez, aldadu al dira gauzak? Bai eta ez», azaldu zuen CIMACeko Cirenani Ixtoj, «emakumeen eskubideen aldeko bolada dago, baina datuei erreparatzen badiezu, desberdintasun handiak daude oraindik». Kazetariak zenbait eredu eman zituen: Mexikon emakumeak 100 berrietatik 24tan baino ez dira azaltzen eta genero-marka duten biolentziak errepikatzen dira, bai kazetariei egindako erasoetan bai lan egoera ezegonkorretan.\n«Ez dago genero ikuspunturik ustezko kazetaritza-objektibitatean», Cirena Ixtoj.\nHedabide feministak: Klitto!, Amazonas, La Poderío eta Pikara Magazine. Moderatzailea: Emi Arias. Argazkia: Pikara.\nBiltzarrean Klitto!, La Poderío, Amazonas eta Pikara Magazina hedabide feministek ere hartu zuten parte eta bakoitzak euren esperientziak, ikaskuntzak eta erronkak partekatu zituen. Antonia Ceballosek La Poderíoz hitz egin zuen. La Poderío aldizkari feminista eta aldarrikatzailea da, komunikabideetan gutxietsitako istorioak azalarazten saiatzen dena. Nazaret Castrok eta Carmen Figueirak Amazonas aurkeztu zuten, Brasilgo, Argentinako, Ekuadorreko, Nikaraguako eta Espainiako emakumeek egindako aldizkaria; eta Ana Iruretagoyenak Klitto Digitalari buruz hitz egin zuen, Euskal Herritik ikuspuntu feminista aldarrikatzen duen hedabidea.\nPikaratik, Mari Ángeles Fernándezek hartu zuen parte. Berak ia 10 urteko ibilbidearen ondoren aldizkariak duen zenbait erronka partekatu zituen. Píkarako kazetarien arabera, garrantzitsuenetako bat da ikuspuntu feministatik intersekzionalitatera igarotzea, ikuspuntuan okertasunak baitaude eta «gizonezkoez eta emakumezkoez» hitz egitean pertsona asko kanpoan geratzen baitira.\n← R-Ladies Bilbao, komunitate anitza jakintza R-n partekatzeko\nHemen dira 2019-2020 Wikiriki Egonaldiak →


Gure hormek, zinemaldian\nIgo zure murala\n'Gure Hormek', Zinemaldian\nLas Chikas de Pasaik kolektiboak, Maria Elorza eta Maider Fernandez, Hormek Diote proiekturako sortutako 'Gure Hormek' filmak Donostiako Nazioarteko 64. Zinemaldian parte hartuko du Zabaltegi-Tabakalera sailean.\nLehen aldiz lehiazkoa izango den sail honetan besteak beste Bertrand Tavernier, Terence Davies, Lav Diaz, Hayoun Kwon, Deborah Stratman, Koldo Almandoz eta Jim Jarmusch zuzendarien lanak eskainiko dira.\nHormek Diote proiektuak Tabakaleran martxoan antolatutako 'Horma/pantaila' ikus-entzunezko egitasmoan aurkeztu zuten lehen aldiz Maria Elorzak eta Maider Fernandezek 'Gure hormek'.\nKimuak-ek 2016 katalogoa osatzeko aukeratu zuela iragarri zuen ekainean.\nDonostiako Nazioarteko 64. Zinemaldian honako egunetan eskainiko dute filma:\nIrailak 16, 20:00etan Tabakaleran\nIrailak 17, 20:30etan Tabakaleran\nIrailak 18, 16:30etan Antiguo Berrin\nIrailak 19, 19:30etan Trueban\n'Gure hormek' etxeko hormak hartzen dituzte abiapuntu bezala, emakumeen esparruari buruzko gogoeta zolia egiteko.\nLas chicas de Pasaik-en lanen artean 'Irudi mintzatuen hiztegi poetikoa' (2014, Aitor Gametxorekin batera zuzendua), 'Errautsak' dokumental kolektiboa (2014, Zinebiko Zinergentziak #14 barruan egina), 'Agosto sin ti' (2015) eta Kalebegiak proiektuko 'La chica de la luz' aurkitzen dira.


1933ko maiatzean, naziek erre egin zuten «arte dekadentea» bezala ofizialki kontsideratzen zen liburu meta handi bat publikoaren aurrean.\nLiburuen erreketa izan da, eta behar bada izango da, maiz errepikaturiko gertakaria, klasikoa nonbait; gotorlekuen eraikuntzarekin batera, beti izan da tarea común de los príncipes Borgesen arabera. Hala ere, irakurle izan gabe izurrite gaitzen iturburutzat jotzen dituztenengan liburuek daukaten lilura eta gorrotoaren arteko nahasmen arraroak beti harritu egin nau. Azken zerean, suaren erritoa bailiteke ere liburu bati, nahi bezain txarra bada ere, egiten zaion debaldezko patetikokeria.\nBaina Alemaniaren kasuari gagozkiolarik, hura espeziala izan zen. Beste frontetan ez bezala, liburuekiko harremanetan Hitlerrek lortu zuen nahi zuena, horretan dena atera zitzaion bere asmoen arabera. Hitlerrek kanonizatu egin zuen Nietzsche—sekula irakurri ez zuena— Weimarren dedikatu zitzaion tenplo irrigarri haren bidez. Zeremonia horrek bereziki lagundu zuen Nietzscheri atxikitzen orain arte dirauen leloa.\nEspresionismoarekin ere gauzatu egin zuen bere xedea: literatur belaunaldi oso bat ezabatzea. Izanez ere, Bigarren Mundu Gerraren ondoren ez zen Alemanian 20etako hamarkadako kasik libururik batere birrargitaratu, alemanen bi belaunaldik ez dute eskolan haiei buruz hitzik ere aditu eta soilik 80etako hamarkadaren inguruan hasi da haien obraren birreskurapen partziala.\nGerokotasun ofizialak finkatu du aro hartako idazleak Thomas Mann, Bertolt Brecht eta, aditurik zorrotzenentzat, Gottfried Benn direla. Baina nazien boterepean kondenatu idazleen zerrendan izenak ehundaka zenbatzen ahal dira eta, jakina, gauza bera geroztik eskuraezinak eta ezezagutzan gelditu diren liburuak.\nZineman eta, eskuarki, plastikan eta are musikan espresionismo alemanak izan zituen eragina eta fama handiak ziren. Literaturarena oso besterik izan zen, bere baitan geratu zen, inplosio bat izan zen soilik sutsuki kondenatu zutenengan kezka zerbait\nsortu bide zuena.\nBeste gauza bat litzateke espresionismoa zer den mugatzea. Bestetan bezala, honetan ere hiztegiek oso erraz lerrokatzen dituzte hitz larri zenbait, luzeak bezain hutsak. Ez naiz ismoen esentziazko mugetan eta beren ustezko berrikuntza iraultzaileetan sinesle. Zineman edo pinturan berean, espresionismoaren funtsak ageriagoa eman dezakeen disziplinak izanik ere, ez da teknika baino doi urrunago doan ezer harrapatzen. «Ikuspegi subjektiboak» eta gainerako slogan papartzuek ere ez dute beste ismoek ez daukaten deus berezirik esplikatzen. Grabatu edo poema inpresionista bat ez da espresionista den bat baino objetiboagoa.\nBeti eta zernahitan, estiloaren nahia gailenduko da —edota gailentzen ahalegin- adierazpenaren nahiaren gain, hark menperatuko eta moldatuko du hau. Tentsio horretatik sortzen da arteak —edozein gertakari estetikok— izan dezakeen erakargarritasuna: esanahia izateko zorian eta puntadan egotea.\nEspresionista ez da aurreratzen kanpoko munduari buruz, inpresionista kanpokoak sortarazitakoaren zain dagoen artean; interpretazioa bien baitan izango da, berdin-berdin, eta, oroz gain, biek sinetsi egingo dute —orain bereziki poetei buruz ari naiz— hitzaren magian.\nEspresionista alemanengan amankomunean ikusi izan dudana konpromezu eta engaiamendurako nahia izan da. «Estetizista hutsalak» ziotenean, «burgesak» edo «eskuindarrak» esan nahi zuten. Hori zen inpresionistekiko zeukaten zinezko distantzia. Espresionistek garbiki eta zehazki ikusten zituzten kapitalismoaren\nberehalako erorketaren ezaugarriak, baina ez zuten ikusi hemendik eta orain asmatzeko hain erraza dirudiena: Alemaniako 18-19ko iraultzak huts egingo zuela eta sozialdemokrazia militarrekin elkartuko zela bere botoemaileak tirokatzeko. SPDren tradiketa hura, Lehen Mundu Gerra eta bere ondokoa: errezesioa, langabezia, etsipena eta berriro gerrarako bidea, izan ziren gehien markatu zituzten gertakariak. Berlin zen bere hiria, han egon ziren guztiak inoiz, guti edo aski.1933an, atzerrirako bidea hartu behar izan zuten gehienek, besteentzat konzentrazio esparruak edo heriotz kondena.\nBigarren Mundu Gerraren ondoren bizirik zeudenei bi Alemanetarik batere ez zegokien aberria bezala; batean sobera ezkertiar eta bestean ez aski ezkertiar. Gerra hotzaren aroa amaitzean hasi zen, mantso, birraurkikuntza.\nReichen kondena izatea da liburu honetara bildu ditudan poetek daukaten ezaugarri amankomuna. Bestalde, nahi izan ditudanak. Izan litezke beste batzuk edota direnak baino askoz ere gehiago; hauexek dira, ordea. Oso erraza litzateke hemen esatea ez dakit zeren ordezkaritza bat osatzeko asmotan hautatu egin dudala. Espresionismoa, edo aroa, edo horko herria, edo halako ideologia, edo honako estetika ordezkatzen dutela. Ez. Poeta bakoitza ez da euskaratu dizkiodan poemen bidez ordezkatua ere.\nOrdezkatzea... guztiz gauza iluna baita hori: horretarako hitz bakar bat sobera daiteke eta bizitza osoan zehar esan eta idatzi guztiak eskas.\nEta zer esan poesiaren itzultzeaz? Beste inon esan nuen, Ungarettik idatzitakoaz baliatuz, ez erritmoa, ez hotsen nolakotasuna, ez edukia, ez estiloa, ez direla itzultzen ahal. Poesia itzulezina dela eta soilik egiten dela, hain zuzen, poesia originalak egiteko. Bada, berorixe. Eta gainera, oso gauza arriskatua dela eta segurua, aldiro hautatu beharreko zirt edo zart kontrarioak eskatzen eta bide konfundigaitzak erakusten dituela, eskergaitza dela eta atsegina, problematikoa eta erraza. Eta dugun panoramaren aurrean maiz pentsatu dudala zertako sartu naizen honelakoetan.\nNire eskerrona Tere Irastorzari ni lan honi lotzearren emandako animoengatik eta halaber testua irakurrita egin sujerentziengatik.


ENEKO ROMOK EZ DU KIROL ZUZENDARI BEZALA JARRAITUKO : KIROLETIK\nENEKO ROMOK EZ DU KIROL ZUZENDARI BEZALA JARRAITUKO\n25 Eka, 2019 Irun, Real Union, Futbol, Futbola, Alberto Iturralde, Eneko Romo\nReal Union klubak atzo argitara eman zuen orain arte Kirol Zuzendaritzaren ardura zuen Eneko Romoren dimisioa onartzen duela\nUdara zaila izaten ari da Real Unionen bulegoetan. 2019-2020 denboraldia prestatzea ez da gauza erraza izaten ari, badirudi berdeguneko errendimendu txarrak ere bulegoetan eragina izan duela. Atzo bertan bildu zen Real Unioneko zuzendaritza eta bi albiste nagusi adierazi zituzten.\nBatetik Eneko Romok kirol zuzendari gisa jarraituko ez duela ofizializatu zuten. Klubak urte luze hauetan kirolari zein kirol zuzendari bezala egindako lana eskertzen dio eta berak aurkeztutako dimisioa onartzen du, etorkizunean elkarrekin lan egiteko ateak irikiz.\nBestetik, Alberto Iturralde datorren denboraldiko entrenatzailea berretsi zuten. Herriak eta taldeak behar duen proiektu ilusionantea sortzeko ahalmena duela deritzo klubak, eta horregatik datorren urtean entrenatzaile añorgarrak talde txuribeltzen prestatzailea izaten jarraituko du.


2021-07-21 - Goierriko Hitza : Goierriko Hitza\nEmozio eta estilo ezberdinetan barrena\nEmotio ahots taldeak hainbat hilabetetako geldialdia eten eta «mimo handiz» prestatutako ikuskizuna egingo du ostiralean, Ordiziako parrokian.\nBide herri baten eraldaketaz\nIrati Otamendi doktore arkitekto beasaindarrak Ormaiztegik bide herri bezala izan duen garapena aztertu du, Zumalakarregi Museoko 'Urgullen magalean. Donostiako estanpak' erakusketaren harira.\n14 urtekoen Euskadiko errokorra birritan hautsi du\nAntzerkia, musika eta argazkiak Uztakaleri amaiera emateko\nUztakale egitaraua ari da azkenetara iristen. Gaur 'Turistreatzen' kale antzerkia egingo dute, eta bihar, 'Soularen Divak' musika ikuskizuna.